‘Saya Tak Boleh Letih’- Elyana Kongsi ‘Derita’ Penyakit Kanser

Umum mengetahui bahawa penyanyi Elyana menghidapi penyakit kanser limfoma atau kelenjar tahap empat ketika diumumkan tersingkir daripada Gegar Vaganza musim lalu.

Namun begitu, mengambil pendekatan untuk tidak mudah mengalah, Elyana tekad untuk melawan penyakit berkenaan dengan melakukan pelbagai aktiviti bagi melupakan seketika penyakitnya itu.

Elyana ketika ditemui murai.my, mengucapkan rasa syukur kerana sehingga hari ini, dia masih lagi diberi peluang untuk bernafas.

Namun begitu, disebalik deritanya, Elyana turut merayu kepada netizen diluar sana untuk menjaga hati dan perasaan pesakit kanser.

Bukan sahaja pada dirinya, malah penyanyi yang terkenal dengan lagu Tak Tercapai Akalmu ini turut mewakili pesakit kanser kerana pada pengalamannya yang lalu, penyanyi ini turut dikecam kerana seolah-olah meminta simpati orang ramai atas sakitnya itu.

“Sebenarnya saya berasa terharu kerana masih ada lagi orang prihatin pada saya. Secara tidak langsung ianya menyembuhkan diri saya sedikit. Walaupun bukan dalam bentuk kewangan namun kata-kata semangat itu membuatkan saya gembira sepanjang hari”

Meskipun begitu, menurut Elyana walaupun sengaja sibukkan dirinya, namun keadaannya yang terkini membuatkan pergerakannya sedikit terbatas malah tidak boleh berasa letih. Jika tidak ianya pasti akan memudaratkan keadaanya yang kini berada di tahap empat.

“Orang memang nampak saya macam sihat dan sebagainya. Tetapi hakikatnya, saya sendiri berusaha untuk kekala sebegini. Semasa di tahap 2, saya masih lagi boleh mendaki bukit dan sebagainya”- katanya

“Namun sekarang saya tak boleh letih dan jika saya perlu bekerja pada sesuatu hari mahupun tarikh, saya akan buat persiapan beberapa hari sebelum seperti makan ubat sepatutnya dan dapatkan rehat yang mencukupi. peminat ada bertanyakan bila nak berlakon lagi, saya bukan tak nak, jujur saya cakap sangat rindu dengan lakonan tapi sebab keadaan saya kini tidak mengizinkan”

Dalam perkembangan lain, PUSPANITA KPM dengan kerjasama PERINTIS GROUP akan mengadakan Karnival PUSPANITA Kementerian Pendidikan pada 12 Mei 2018 dengan pelbagai acara diadakan seperti Srikandi Run 2018, gerai kanival, persembahan artis, konvoi motosikal berkuasa tinggi dan banyak lagi.

Istimewa nya lagi, menerusi Srikandi Run, PUSPANITA telah melancarkan tabung kanser Elyana dimana menerusi penyertaan orang ramai dalam Srikandi Run, setiap RM1 akan diserahkan pada penyanyi ini. Selain Tabung Kanser Elyana, pihak PUSPANITA turut menubuhkan Tabung Silaturahim Rakan-Rakan Rockers Otai Klang dipengerusi oleh Poey Stings.

“Dengan adanya tabung ini, saya berjanji jika mereka bantu saya, Insyallah saya akan bantu orang lain juga seperti bantu-membantu. Jika saya jumpa mana-mana orang yang sakit dan mereka yang memerlukannya, mungkin saya akan bagi duit ini kepada mereka”

Tambahnya juga, buat masa ini antara perkembangannya adalah dia mahu luangkan masa bersama mereka yang turut menghidapi penyakit kanser.

Baginya, mereka yang sakit ini perlukan kekuatan moral yang berterusan daripada orang sekeliling. Berhasrat untuk adakan pelbagai acara bersama mereka, Elyana turut memohon kepada mereka diluar sana, sekiranya terdapat pihak yang ingin membantu atau menaja sebarang acara amal yang akan dilakukan kelak, ianya sangatlah dihargai.

“Sebenarnya mereka yang sakit kanser ini perlukan sokongan. Kalau kanak -kanak masih okay kerana tiada masalah yang perlu difikirkannya. Sekarang ini saya merancang untuk fokuskan aktiviti fans club saya bersama pesakit kanser seperti makeover dan sebagainya. Jadi kalau ada yang ingin memberi bantuan dari pelbagai bentuk sumbangan, amatlah saya hargai”

Terharu kami dengan Elyana. Meskipun sedang berlawan dengan penyakitnya itu, namun dia masih kuat dan sanggup memberi pertolongan dan perkongsian pada mereka yang senasib dengannya. Semoga niat murni Elyana akan dipermudahkan segalanya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tayangan Perdana: Menangi Pas Tonton Filem Premika

Thailand sememangnya antara negara yang mendominasi carta filem seram terbaik di dunia. Baik komedi seram mahupun sebaliknya, boleh dikatakan ada yang mencecah kutipan dunia. Kali ini, sebuah lagi filem serai Thai bakal memasuki pawagam Malaysia, menerusi GSC Movies.

Berdasarkan ‘trailer’ yang telah dipertontonkan, kami mendapati filem ini adalah bergenre seram komedi dimana ianya mengisahkan mengenai sebuah roh yang tidak aman bernama Premika telah dikurung di dalam sebuah mesin karaoke. Namun begitu, pada suatu hari, ada seseorang telah menghidupkan mesin karaoke itu sekaligus menghidupkan roh Premika.

Cabarannya, adalah nyanyi ataupun mati! Peminat di Malaysia rasanya sudah mengetahui filem Pee-Mak antara filem seram komedi Thai yang setakat ini antara yang terbaik. Adakah filem Premika dapat menandingi Pee-Mak? Sama-sama kita saksikan!

Ingin menjadi yang terawal menonton filem ini? Mudah sahaja! Cuma jawab soalan berikut dan murai.my dengan kerjasama GSC Movies akan memberikan sepasang tiket untuk anda tonton filem ini pada 7 Mei 2018 di di GSC Paradigm Mall pada jam 9 malam.


Misteri Tahun 1990! Kemalangan Ngeri 4 Artis Popular Sekaligus

Mungkin tidak ramai yang tahu mengenai tragedi kemalangan melibatkan artis tempatan yang berlaku pada era-90an ini. Anehnya 3 kes kemalangan ini berlaku pada tahun yang sama iaitu tahun 1990.

Antara nama artis yang muncul yang cukup memberi impak pada negara adalah Zaiton Sameon kerana kesan yang menimpa beliau dianggap sangat tragis hingga ke hari ini.

Oleh kerana itu tidak ramai orang yang mengingati kisah-kisah ‘kemalangan popular‘ lain yang berlaku pada tahun yang sama.

Mungkin ini kebetulan namun ia cukup meninggalkan kesan parut buat artis-artis ini.

Kemalangan yang melibatkan dua buah kereta di Gombak, Selangor berlaku pada pukul 10.00 malam itu mengakibatkan kematian anak bongsu Man Kidal iaitu Syafida yang berusia 18 bulan.

Kereta itu dipandu oleh pemain dram Lefthanded, Man Dayak, yang mengalami cedera ringan. Penumpang lain yang terselamat adalah 3 ahli keluarga Man Kidal yang cedera ringan.

Anehnya, keesokan harinya, pada 19 Jun 1990 tanpa diduga komposer terkenal Azmeer dan penyanyi Ramlah Ram terlibat dengan kemalangan. Kereta yang dipandu oleh sepupu Ramlah yang bernama Hamdan Harun berlaku di Jalan Damansara, Kuala Lumpur pada pukul 11.30 malam.

Kemalangan itu mengakibatkan Azmeer yang duduk di kerusi penumpang bahagian depan cedera serius di bahagian muka dan mata kanannya dimasuki kaca, manakala Ramlah dan Hamdan sekadar cedera ringan.

Ramai yang tak tahu, kemalangan tersebut kali kedua menimpa Azmeer kerana beliau pernah terlibat dalam satu kemalangan hingga mengakibatkan tangan kirinya cacat.

Dua tragedi kemalangan ini tidak dapat ‘menandingi’ tragedi yang berlaku lebih awal pada yang menimpa Zaiton Sameon. Zaiton cedera parah di bahagian kepala setelah terlibat dalam kemalangan di Jalan Kuala Lumpur-Ipoh dekat Batang Kali.

Kecederaan Zaiton menyebabkan dia lupa ingatan hingga kariernya yang memuncak pada masa itu menjadi kelam dalam sekelip mata. Lebih memilukan apabila anak tunggal Zaiton, Azirwan Abu Bakar, meninggal dunia dalam kemalangan yang sama.

Van yang mereka naiki telah dilanggar oleh lori dalam kemalangan dahsyat itu. Seorang lagi yang meninggal dunia ialah pemuzik pengiring Zaiton, Ismail Shaari. Zaiton koma selama 83 hari sejak hari pertama kemalangannya.

Menurut cerita kakak Zaiton iaitu Lily Sameon, doktor yang merawatnya meramalkan yang Zaiton tidak mempunyai harapan untuk hidup.

Nampaknya tahun 1990 telah menyaksikan peristiwa hitam dalam dunia hiburan. Kemalangan yang berlaku ini bukan biasa-biasa namun telah meragut nyawa orang yang tersayang.

Adakah ini dipanggil misteri? Sebenarnya inilah yang dinamakan sebagai ketentuan Illahi, siapalah kita untuk menyalahkan takdir!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Pulang Semula Ke Pangkuan Zul Ariffin? Ini Jawapan Zahirah Macwilson

Seperti mana yang sudah dihebohkan, percintaan pelakon Zul Ariffin dan Zahirah Macwilson tidak berkekalan dan berakhir dengan perpisahan. Perpisahan mereka menjadi buah mulut netizen sehingga memaksa bapa Zahirah, Zainol Macwilson masuk campur.

Namun adakah mereka berdua akan berdamai ataupun terus bermasam muka selepas ini? Dipetik dari Harian Metro, Zahirah menegaskan dia tidak akan membuat pusingan U iaitu kembali kepada bekas kekasihnya itu.

“Tak mungkin saya kembali menerimanya. Saya masih muda dan perjalanan jauh lagi dalam bidang ini. Saya tidak mahu perkara ini mengganggu perjalanan hidup.

Bagi Zahirah, dia akui selepas putus cinta tidak mematahkan semangat beliau dan kini dia sudah ‘move on’ dengan apa yang dah terjadi.

“Saya sudah ‘move on’, malah   cinta tidak buat saya lemah dan patah semangat. Saya pernah tengok ibu bapa saya bercerai, inikan pula putus cinta,” katanya.

Itulah yang dinamakan tiada jodoh! Dalam perkembangan lain, Zahirah sibuk menjalani penggambaran drama Jangan Benci Cintaku terbitan Suhan Movies di mana dia digandingkan bersama Saharul Ridzwan yang menjalani penggambaran beberapa babak di Perth, Australia.


Panas! Rozita Che Wan Sindir ‘Berani Mati’ Zaihani Di Instagram

Sejak tular awal minggu lalu mengenai pengkritik fesyen, Zaihani Mohd Zain ramai artis dan juga pereka fesyen ternama ‘bangkit’ mengeluarkan pendapat masing-masing sebagai tanda tidak setuju dengan kenyataan Zaihani. Bukan itu sahaja, malah beberapa pendedahan mengenai pengkritik fesyen ini juga mula tular.

Menyedari pelbagai kecaman yang diterima, Zaihani bagaimanapun telah memohon maaf dan turut menjelaskan statusnya itu telah disalah faham oleh netizen.Namun begitu, dalam perkembangan lain, Zaihani mendakwa segalanya berpunca dari pengurus pelakon terkenal, Rozita Che Wan.

Tindakannya itu seperti melepaskan anjing yang terseput kerana turut menghasut individu lain untuk tidak memberikan baju sekiranya ingin dipinjam oleh pengurus Che Ta.

Bertindak mempertahankan pengurusnya yang dikenali sebagai Afeeq, Che Ta dengan beraninya telah memuat gambar yang tertera kenyataan hasutan Zaihani di Instagram nya dan turut membidas pengkitik fesyen itu.

” dah mohon maaf, ka mohon propa … ishhhhhh ingat mulut ja jahat, qupanya hati pequt pun busuk … luaq dalam sama buquk , qedot … mcm lace beropol @zaihanimzain … . #bukanberatbadan60taklehpfashionshowtapiumuq60keatastoksahdokbagipfashionshow ”

Malah Che Ta turut menyebut nama Zaihani dengan teguran yang agak ‘panas’. Bagi kami di murai.my, tindakan Zaihani itu tidak sewajarnya berlaku. Memandangkan kes yang lalu juga adalah kerana terdapat mereka yang telah memuat naik kenyataannya, apatah lagi hasutan seperti ini bukan?


Izzue Islam Mengamuk Di Instagram Gara-gara Disabotaj?

Jarang sekali untuk kita lihat penyanyi dan pelakon popular, Izzue Islam marah dan sebaliknya. Namun semalam, gara-gara sebuah insiden di acara fesyen, Izzue kelihatan begitu marah dan turut meluahkan kekesalannya di Instagram.

Hasil pencarian murai.my, kami mendapati jenama Izzue Islam, Izzuexclusive antara jenama yang memperagakan koleksi terbaru di acara Starvilion Lebaran 2018. Selain Izzue, antara selebriti yang turut mengambil bahagian adalah Fattah Amin, Fazura, Wak Doyok dan ramai lagi.

Namun begitu, menurut Izzue ketika giliran jenamanya diperkenalkan di pentas, tiada gambar koleksi ditunjukkan seolah-olah telah disabotaj oleh pihak pengurusan.

Melihatkan penjelasannya di Instagram, jelas sekali Izzue begitu kecewa.Manakan tidak jika artis lain boleh ditunjukkan, mengapa tidak jenama miliknya? Malah Izzue juga turut membuat persembahan di acara itu.

“Tak kenal aku takpe, tapi kene respect brand @izzuexclusive yg masuk event kau. Dah memang keje kau untuk service semua brand! Jgn cakap terlepas pandang, poster/video & dalam aturcara pon ade nama izzuexclusive!”

Bagi kami, agak mustahil untuk sesiapa tidak mengenali Izzue kerana dia antara yang popular! Adakah benar dia disabotaj? Mungkin pihak pengurusan acara ada jawapannya!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Safiey Illias & El Lye, Kontroversi Transgender Paling Popular

Kali ini HangatMalaysia mahu kongsikan sedikit pasal transgender. Transgender ni istilah yang digunakan untuk merujuk individu yang mungkin bertindak, berfikir, mempunyai perasaan atau ketrampilan yang berbeza daripada jantina lahir atau biologi mereka dan ada yang sanggup melakukan pembedahan untuk menukar jantina.

Pelik tetapi benar, itulah yang boleh diungkapkan apabila anda membaca kisah ‘ajaib’ transgender ini. Walaupun mereka mungkin tidak diterima oleh masyarakat namun kejayaan yang mereka kecapi cukup memberi inspirasi kepada semua. Siapakah yang kami maksudkan?

Ikuti kisah 2 individu ini yang memilih untuk menukar jantina namun masih mengejar cita-cita yang diimpikan.

Safiey Illias antara golongan transgender yang popular di Malaysia. Dengan memiliki jumlah pengikut seramai 560k di Instagram, tidak boleh dinafikan dia sebaris dengan selebriti-selebriti popular di Malaysia.

Beliau mula popular selepas berita penghijrahannya sebelum ini yang merupakan ‘mak nyah’ berubah menjalani kehidupan sebagai lelaki sejati. Berita ini telah mendapat liputan media yang meluas.

Namun siapa sangka, bermula pada pertengahan tahun lepas, dia sekali lagi mencetuskan dikatakan telah kembali semula mengubah penampilannya seperti seorang wanita.

Rata-rata netizen nampaknya meluahkan rasa terkejut kerana tidak menyangka pengasas produk Perlaking berkenaan kini kembali ke ‘jalan hitam’.

Dipetik dari Melvister.com, Safiey mula menjana simpanan RM200K pada usia 17 Tahun sebaik sahaja tamat sekolah menengah. Kemudian dia melanjutkan pelajaran ke UITM namun berhenti belajar kerana ingin fokus kepada perniagaan.

Pada usia 19 tahun dia telah mampu membeli rumah secara tunai juga membeli kereta mewah seperti Camry, Audi, Mini Copper dan Hummer.

Dengan memiliki jumlah pengikut seramai 296k di Instagram, jejaka berasal dari Ipoh, Perak ini pernah mengejutkan orang ramai kerana penampilannya. Jangan terkeliru, beliau sebenarnya adalah wanita!

Dengan tubuh badan sasa dan wajah maskulin dia tetap memiliki naluri seorang wanita. Menurut laporan dari Astro Awani, El Lye atau nama sebenarnya Elaine Lye, 37, mula mengambil suplemen steroid sejak tahun 2008 untuk menukarkan bentuk badannya menjadi lebih berotot dan mempunyai bulu pada wajah.

Dalam bidang kecergasan, El telah diiktiraf oleh NATIONAL EXERCISE & SPORTS TRAINERS ASSOCIATION (NESTA) sebagai jurulatih.

Dia menjadi orang Asia pertama yang menyertai pasukan Transform Fitness. El mempunyai lebih dari 20 tahun pengalaman dalam bina badan dan kecergasan. Dia bermula latihan kecergasan sejak berusia 8 tahun.

El mendedahkan perjuangannya mendapatkan badan sado membuatkan dia kehilangan teman lelakinya yang sudah tujuh tahun bersama.


Isu Cium Anak : Dazrin Kamaruddin Perli Amar Baharin?

Rasanya tidak terlambat untuk kami di Hangat mengucapkan tahniah buat pelakon Dazrin Kamaruddin yang telah menyambut cahaya mata sulungnya baru-baru ini. Isteri Dazrin iaitu Nur Fazulin Razali selamat melahirkan bayi lelaki mereka bernama Dasuki pada 13 April lalu di Hospital Andorra Women & Children. Pasangan ini telah berkahwin pada 6 Mei tahun lalu di Hotel Avillion Legacy, Melaka.

Terdahulu, pelakon Amar Baharin dan Amyra Rosli telah melarang anak mereka daripada disentuh ataupun dicium setelah Amar pernah meluahkan pandangan mengenai sikap segelintir pihak yang gemar menyentuh dan mencium bayi bukan milik mereka. Baru-baru ini tular dimana terdapat kes bayi ditimpa penyakit dan kerana itu Amar menegur perkara tersebut.

Berbanding Dazrin, dia tidak kisah jika bayinya dipegang atau dicium kerana menganggap ianya sebagai satu lumrah untuk seorang bayi menjadi tumpuan ramai.

“Saya tak kisah jika ada yang nak peluk, pegang atau cium anak saya. Sebab sememangnya lumrah manusia gerak hati melihat bayi rasa nak disayangi. Tapi janganlah sampai berlebih-lebihan. Saya rasa semua orang akan faham kalau kurang sihat memang tidak elok pegang atau dekat dengan bayi,”

Tambah Dazrin, jika mana-mana ibu-bapa yang tidak mahu anaknya disentuh atapun dicium hendaklah ditegur secara berhemah kelak takut timbul isu yang sebaliknya pula.

“Kalau tak nak bagi orang sentuh atau dicium anak kita, kena tegur baik-baik. Tak semestinya ditangani dengan kemarahan. Takut nanti datang kebencian pula”

Adakah Dazrin memerli Amar dan Amira? Kami pasti mungkin Dazrin cuba menjelaskan kembali mengenai isu cium anak ini bukan? Dazrin pernah bertunang dengan Amira, namun ianya terputus ditengah jalan pada pertengahan 2015.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Padu! Elly Mazlein Perli Bekas Suami Mengenai Nafkah Anak

Bercakap mengena penyanyi dan juga pelakon Elly Mazlein, pasti yang ramai tahu bahawa dia sememangnya terkenal dengan sikapnya yang selamba dan bersahaja.

Terbaru, Elly atau lebih mesra disapa sebagai Kak Lina Pom Pom telah memuat naik beberapa status di Instagramnya yang kelihatan seperti menyindir bekas suaminya yang juga pengarah, Azmi Hata.

Malah lebih mengejutkan, Elly juga telah menyebut nama Azmi di statusnya itu dengan mengingatkannya mengenai nafkah anaknya Putri Sara Sefhia.

Menerusi Instagram nya juga, Elly turut berkata dia tidak akan berdiri selagi nafkah anaknya itu diabaikan bekas suaminya. Elly telah berkahwin dengan Azmi pada 9 November 2014 dan mereka bercerai pada 15 Oktober 2015 ketika Elly sarat hamil empat bulan.

A post shared by 💋SaraAzlan💋 (@iamellymazlein)

Tidak lama selepas itu, Azmi mendirikan rumah tangga dengan aktres Faye Kusairi pada 9 April 2017 dan dikurniakan bayi lelaki sulung pada tarikh yang sama hari ulangtahun perkahwinan. Boleh tahan juga ya Kak Lina! Hari ini sahaja, beberapa artikel mengenai artis sindir di Instagram hangat diperkatakan.


Dipenjara! Anak Menangis Setiap Hari Cari Azri AF9

Pada Mei 2016, penyanyi yang juga Peserta Akademi Fantasia (AF) musim ke-9, Mohammad Azri Abdullah telah dituduh mencederakan anak tirinya yang berusia 9 tahun.

Pada jumaat yang lalu, Azri telah disabitkan bersalah kerana mencelup kedua-dua tangan anak tirinya itu ke dalam air panas sehingga dimasukkan ke wad selama 19 hari atas kecederaannya yang serius. Penyanyi itu bakal dipenjara 14 hari dan denda RM5,000 oleh Mahkamah Sesyen Petaling Jaya sebentar tadi atas tuduhan tersebut.

Dia didakwa mengikut Seksyen 31(1)(a) Akta Kanak-kanak 2001 yang memperuntukkan hukuman penjara maksimum 20 tahun atau denda atau kedua-duanya.

Mengikut kronologi kes, ketika kejadian mangsa yang ketika itu berumur sembilan tahun tidak mengaku mengambil coklat menyebabkan tertuduh mengambil sebuah periuk yang berisi air panas dan mencelup kedua-dua belah tangan anak tirinya itu.

Hakim Norshila Datuk Kamaruddin menjatuhkan hukuman itu terhadap Azri yang kini berniaga kek dan pastri, selepas dia menukar pengakuan kepada bersalah pada hari pertama perbicaraan kesnya khamis yang lalu dan mahkamah menjatuhkan hukuman pada hari jumaat.

Malah mahkamah turut memerintahkan tertuduh menjalani hukuman penjara itu bermula pada hari tersebut dan jika gagal membayar denda, dia bakal dipenjara selama enam bulan.

Dalam perkembangan lain, isteri Azri yang juga penyanyi Salma memberitahu anak-anak mereka setiap hari menangis mencari suaminya terutama anak mereka yang bongsu. Malah semalam(Ahad), Salma mengagahkan diri dan menepis rasa malu menjayakan konsert di Johor seperti yang dijadualkan.

“Setiap hari anak-anak menangis cari bapa mereka. Saya juga kena kuat dan tidak boleh lemah depan mereka. Apa yang saya lakukan hanya mampu berdoa,”

Meskipun begitu, Salma berterima kasih kepada semua keluarga, rakan dan peminat yang tidak putus memberikan sokongan dan kata semangat kepada mereka sekeluarga.

Azri dan Salma berkahwin pada 31 Jan 2015 dan mereka dikurniakan seorang cahaya mata perempuan. Salma juga mempunyai dua anak iaitu mangsa dan seorang anak lelaki menerusi perkahwinan terdahulu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Lagu Duet Fazura & Anggun Dikritik Teruk Pendengar Indonesia

Lagu terbaharu Fazura berkolaborasi bersama penyanyi antarabangsa Anggun di dalam lagu “The Good Is Back” baru sahaja diperdengarkan kepada pendengar sebentar tadi menerusi laman Youtube Anggun.

Bagi kami di Hangat, ini merupakan satu kolabrasi yang baik dan sedap didengar. Tidak menafikan ada netizen yang mempertikaikan tindakan pelakon sepertinya terjun ke bidang seni suara, namun bagi kami setiap orang mempunyai bakat tersendiri, justeru tidak salah untuk Fazura mencuba.

Namun tak semua merasa terkesan dengan lagu ini di Youtube. Di ruangan komen, beberapa peminat muzik menyebut paduan suara Anggun dan Fazura seperti tidak ada keserasian. Lihat komen-komen dari pendengar ini.

Ada netizen yang memberi teguran supaya Fazura supaya blebih bersungguh untuk memperbaik vokalnya pada masa akan datang.

Ramai pendengar nampaknya tidak berpuas hati dengan nyanyian lagu itu. Macam lah suara mereka yang kritik ni sedap sangat!

Menurut laporan dari BH Online, Anggun berkata, Fazura dipilih kerana bintang itu mempunyai persamaan dengan dirinya.

“Ini kali pertama bertemu dengannya. Sebelum ini saya hanya mengetahuinya dari jauh, menerusi lakonannya. Kami juga berkongsi nasib serupa apabila sama-sama kehilangan ayah. Saya sangat mengagumi semangatnya kental itu. Semangat itu yang kami selitkan dalam lagu yang mempunyai mesej positif ini,” kata Anggun

Walaubagaimanapun, kami di Hangat percaya Fazura  tidak akan tunduk dengan segala kritikan. Dalam perkembangan lain, menurut xtra.com.my Fazura memberitahu beliau bakal masuk ke set penggambaran filem bersama produksi Indonesia tak lama lagi!


Teman Pengganti Buat Emma Maembong Dari Kamal Adli

Beberapa minggu lepas Kamal Adli membuat kejutan sempena ulang tahun kelahiran Emma Maembong di atas bukit ala-ala secret garden dan rata-rata peminat Kamal cemburu dengan sikap Kamal yang buat ramai orang kencing manis. Sweet gituu…!

Kali ini, Kamal membuat kejutan sekali lagi dengan menghadiahkan Emma seekor kucing yang comel dan diberikan nama Timtim Timo. Sayang betul Emma pada kucing pemberian Kamal ini, sampai dibawa ke set penggambaran.

A post shared by EmmaMaembong (@emma_maembongofficial)

Emma juga membuka akaun Instagram untuk Timtim Timo dan jika dilihat gambar pertama yang dimuat naik, nama yang diberikan kepada kucing tersebut adalah Siti Fatimah Rohana, mungkin nama Timtim Timo adalah nama timangan kucing tersebut yang baru berusia satu bulan.

A post shared by Siti Fatimah Rohana (@timtim_timo)

Apa sebenarnya status hubungan Kamal dan Emma? Adakah Kamal masih berharap pada Emma atau hanya sekadar kawan rapat? Hanya mereka sahaja yang tahu apa isi hati mereka.

Apapun murai.my mendoakan agar Kamal dan Emma membuat keputusan sebaik yang mungkin untuk masa hadapan. Benda yang baik tak elok ditangguh-tangguhkan.

P/S: Jangan lambat-lambat, nanti di ambil orang.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Boleh Pergi Meninggal” – Nabila Huda Mengamuk Teruk !

Nabila Huda berang apabila pengurus sebuah syarikat produksi atau production manager (PM) hanya mendiamkan diri selepas dia mengesahkan untuk menerima tawaran berlakon daripada pihak tersebut. Pelakon itu meluahkan rasa terkilan beliau di Instastory miliknya dan menganggap perkara itu tidak sepatutnya berlaku.

Katanya, sebagai salah seorang pelakon senior yang berpengalaman luas dalam industri lakonan tanah air pasti mengharapkan bayaran setimpal dengan kualiti kerja yang dicurahkan.

“Sesetengah pengurus produksi apabila berurusan dengan artis, kalau boleh mahu kurangkan bayaran. Tolonglah, sekarang sudah 2018, tetapi bayaran kami masih sama seperti 10 tahun lalu. Harga barang naik, tetapi gaji kami semakin kecil.

“Jika tiada bajet, jangan buat drama. Kumpul dahulu dana, baru rancang buat drama atau filem. Ini duit tiada, tetapi ada hati mahu mendapatkan pelakon hebat. Setiap kali berurusan, pasti minta ‘harga kawan-kawan’.

“Sudah berbelas tahun saya terpaksa berdepan ayat yang sama. Sebagai pelakon, banyak perkara yang perlu saya fikir. Bayar dan saya akan berikan hasil kerja berkualiti kerja. Fikirlah sendiri.

“Jika mahu harga kawan-kawan, tanya agensi pencarian bakat atau ambil pelakon baharu,” luahan Nabila melalui Instastory miliknya, baru-baru ini.

A post shared by Nabila Huda (@kupu_kupu)

Sehubungan dengan itu, Nabila berharap agar pihak syarikat produksi lebih telus ketika menawarkan peluang berlakon. Pada masa sama, dia turut menggesa agar pihak produksi tidak sewenang-wenangnya membatalkan tawaran pada saat akhir tanpa sebarang alasan.

“Saya tidak berkecil hati jika produksi berterus-terang kerana ini memudahkan saya mengambil tawaran lain. Jika tidak bersetuju dengan harga yang saya tetapkan atau bajet kecil, berterus-terang saja.

“Jika tidak jadi ambil berlakon atau mempunyai pelakon pilihan lain, beritahu. Jangan suruh saya kosongkan jadual, selepas itu diam. Saya juga ada kerja lain.

“Jangan biarkan saya terkapai-kapai menanti kerana saya juga ada bil yang perlu dibayar,” katanya dalam luahan itu.

Agak-agaknya produksi manakah yang Nabila Huda maksudkan eh? murai.my berharap semua produksi yang aktif di tanah air boleh mengambil berat tentang isu ini dan tidak sewenang-wenangnya pandang rendah kes sebegini. PEACE NO WAR!


6 Kontroversi Selebriti Malaysia Yang Membabitkan RUMAH SYAITAN !

Boleh dikatakan setiap tahun pasti akan timbul kisah selebriti Malaysia dan kelab malam (clubbing) atau lebih dikenali dengan rumah syaitan. Ada yang mengakui gemar ke kelab malam hanya sekadar untuk berhibur dan menenangkan fikiran.

Terpulang kepada perspektif masing-masing untuk menilai tindakan mereka. Antara benar dan salah, tergantung pada niat, tujuan dan perlakuan mereka di tempat tersebut. Untuk membuat maksiat atau dosa, tidak semestinya hanya di kelab malam. Di rumah sendiri pun, tanpa diketahui orang, kita terdedah untuk berbuat dosa. Betul tak?

Pada 19 Disember 2004, berlakunya perkelahian antara Fazura dan seorang wanita bernama Geraldine Mariana Wong. Pertelingkahan itu terjadi di Bar Luna Pacific Regency Hotel & Apartments, Kuala Lumpur.

Fazura disaman oleh Geraldine atas tuduhan mencederakan. Fazura menerusi keterangan pembelaannya, menghayun kasut kepada Geraldine selepas rambutnya ditarik kuat oleh wanita tersebut.

Perbicaraan kes ini bermula pada 2006 dengan keputusan berpihak kepada Fazura pada 2008. Dalam kes lain, Fazura juga pernah ditahan polis bersama seorang lagi pelakon, Sharifah Sofea di sebuah kelab malam di Jalan Doraisamy, Kuala Lumpur pada Februari 2006.

Penghujung Disember 2009 digemparkan dengan berita melibatkan pelakon dan pengacara, Awal Ashaari dan Scha Al-Yahya (sebelum berkahwin) terkandas dalam serbuan pihak polis di Rootz Club, Kuala Lumpur.

Kunjungan mereka dikatakan adalah bagi memenuhi undangan sambutan hari jadi rakan Scha yang baru tiba dari Australia. Ketika serbuan, Scha memberikan kerjasama dengan memberi sampel air kencing sama seperti pengunjung lain dan bebas daripada sebarang tahanan.

Begitupun situasi menjadi tegang apabila pihak media ternampak kelibat Awal yang gagal memberikan sampel urin. Awal dibawa ke Ibu Pejabat Polis Kontinjen (IPK) Kuala Lumpur. Dia akhirnya berjaya memberikan sampel urin dan dibebaskan.

Sekitar 2012, pelakon ini dihambat kontroversi apabila kisahnya beraksi ‘liar’ di kelab malam. Tasha mengakui kunjungannya ke kelab malam bagi meraikan ulang tahun kelahirannya. Tasha juga mengiyakan bahawa dia sering ke kelab malam bersama rakan-rakan untuk meredakan tekanan selepas penggambaran.

Pelakon yang mencipta nama menerusi filem Ratu The Movie menolak keras dakwaan dia melakukan tarian tiang di kelab malam tersebut. Tasha juga tidak mahu menjadi hipokrit atau menyembunyikan hobinya ke kelab malam bagi menenangkan fikiran.

Fasha Sandha sememangnya lembut dan memiliki sifat kewanitaan di luar, di dalam filem mahupun drama yang dilakonkannya. Bagaimanapun, gambar ini menunjukkan sebaliknya. Dia didakwa seperti seronok mengunjungi kelab-kelab malam untuk berhibur bersama rakan-rakan.

Jika betul, sikap seperti inilah yang kadangkala membuat peminat menjadi bosan terhadap segelintir artis yang didakwa ‘pandai’ berlakon. Kata mereka, sikap artis seperti ini boleh dikategorikan sebagai ‘burung hantu’, siang lain… malam lain!

Pengacara, pelakon dan usahawan, Neelofa mengundang kemarahan masyarakat apabila menjadikan kelab malam terkemuka, Zouk, Kuala Lumpur sebagai lokasi pelancaran koleksi terbaharu tudungnya.

Lofa tidak kesal dengan kritikan netizen, bahkan meyakini keputusan yang dibuat. Rasional pemilihan Zouk adalah kerana ia menepati tema acara dan kesesuaian bajet.

Difahamkan, Lofa perlu mengeluarkan bajet sehingga lapan kali ganda jika diadakan di tempat lain dengan tema yang sama. Pelakon yang akan muncul dengan drama Ti Amor Sweetheart 100 Hari itu juga menegaskan enggan mempedulikan kecaman orang.

Sejak melangsungkan perkahwinan, Erin Malek tak habis-habis dengan kontroversi. Pernah heboh gosip menyatakan dia ke kelab malam bersama suaminya selepas melangsungkan perkahwinan, ramai juga yang perasan beberapa keping gambar Erin sedang berhibur di sebuah kelab telah tersebar di beberapa portal hiburan beberapa hari sebelum dia bernikah lagi.

Setiap manusia mesti ada masa silam. Apa yang terbaik perbetulkan kesilapan lalu untuk kehidupan akan datang yang lebih bermakna daripada melayan perkara-perkara yang tidak mendatangkan untung.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[GAMBAR] Dynas Mokhtar Sah Bergelar Isteri Kepada Pengusaha Ladang Ayam

Dengan sekali lafaz pelakon dan pengacara jelita, Dynas Mokhtar kini sah bergelar isteri kepada pengusaha ladang ayam, Shazrik Din pada pagi tadi.

Dynas atau nama sebenarnya Wan Intan Edrinas Wan Mokhtar dan Shazrik disatukan sebagai suami isteri dalam sebuah majlis yang berlangsung di kediaman keluarga pengantin perempuan di Shah Alam, Selangor. Pasangan yang sama cantik sama padan itu dinikahkan oleh bapa Dynas sendiri iaitu Datuk Wan Mokhtar Wan Mohamad.

Dynas juga menerima mas kahwin berjumlah RM1,001 dan tujuh dulang hantaran berbalas sembilan dulang dengan wang hantaran RM10,000.

Majlis perkahwinan diadakan secara sederhana dan dihadiri kira-kira 100 tetamu yang terdiri daripada ahli keluarga dan rakan rapat kedua-dua mempelai.

Dalam pada itu, Dynas dipetik mStar Online berkata majlis bertandang akan diadakan pada 28 April depan di Damansara, Petaling Jaya dan disusuli majlis resepsi di sebuah hotel di ibu negara pada 5 Mei depan.

murai.my mengucapkan Selamat Pengantin Baru, semoga berkekalan sehingga Jannah, aamiin!


[GAMBAR] Percutian Bulan Madu Terlampau Izreen Azminda Dan Suami Di Bali

Baru mengaktifkan semula akaun Instagram masing-masing, nampaknya Izreen Azminda dan suami, Ude Wahid sudah ‘berani mati’ memuat naik gambar romantis bersama berbulan madu di Bali. murai.my berharap tak ada komen-komen negatif dari netizen dengan gambar-gambar percutian mereka ini.

Ude juga tidak lepas memuat naik gambar-gambar romantik bersama isteri tercinta dan Izreen pula lebih berkongsi gambar pemandangan di Bali yang sungguh mempersonakan.

murai.my berharap agar pasangan ini berkekalan hingga ke Jannah dan tabah mengharungi dugaan-dugaan yang mendatang. Yang paling pernting, cepat-cepat timang cahaya mata! Berikut adalah gambar-gambar romantik yang dikongsi oleh pasangan tersebut.


Ahmad Idham Terima Anugerah & Ingin Hapuskan Permainan Kroni?

Pengarah serta penerbit Ahmad Idham menyifatkan Anugerah Personaliti Industri Usahawan Malaysia 2018 diterima sebagai pemangkin untuk terus capai kejayaan dalam industri perfileman tempatan pada masa depan.

Idham dipetik portal Astro Gempak berkata pengiktirafan itu amat bermakna selain menyifatkan ia sebagai hadiah istimewa buat dirinya.

“Apabila menerima anugerah dari orang luar bukan dalam industri hiburan ini, mungkin menjadi petanda yang menjawab persoalan saya selama ini berjuang dalam industri yang seringkali menerima kecaman dan tiada sokongan,” kata Idham.

Tambah Idham lagi, anugerah tersebut juga sebagai bukti kepada usahanya yang berterusan tidak kira sama ada apa yang dilakukannya mungkin selama ini betul atau tidak.

“Hari ini kita harus melahirkan lebih ramai pejuang industri untuk kemajuan bidang seni dan menghapuskan permainan kroni yang selama ini kita tahu,” tambahnya.

Selain daripada itu, Idham secara peribadi juga berpandangan bahawa industri perfileman tanah air sebenarnya sudah bersih. Namun katanya, masih wujud segelintir pihak yang bertindak ‘mengotorinya’.

Sehubungan itu, pengarah tersebut menggesa agar semua pihak tidak gentar untuk memperjuangkan kebenaran demi memajukan industri seni filem tempatan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Teman Tapi Mesra! Hafreez Adam & Zara Zya Selesa Bersama

Tidak pernah mendengar sebarang gosip mahupun kontroversi percintaan mengaitkan dirinya, Zara Zya mengakui hatinya sudah dimiliki oleh pelakon kacak dan sedang meningkat naik Hafreez Adam. Hubungan mereka bagaimanapun baru sahaja beberapa bulan terjalin dan cinta antara mereka berputik ketika sama-sama bergandingan dalam drama bersiri Monalisa.

“Kiranya hubungan rapat ini baru terjalin beberapa bulan saja. Malah, bila Hafreez sendiri mengaku, takkan saya menafikan pula.

“Apatah lagi, saya selesa menjalin hubungan dengan Hafreez kerana dia bersikap matang, baik, manis dan bila bercakap pun elok,” kata Zara dipetik Harian Metro.

Tambah Zara lagi, dia juga tidak melihat soal usia sebagai penghalang untuk mereka menjalinkan hubungan sebaliknya memohon orang ramai supaya mendoakan yang terbaik agar apa yang terbina berkekalan.

“Apa yang pasti hubungan cinta kami terjalin secara semula jadi. Saya harap doakan yang baik-baik saja buat kami. Apapun, saya harap peminat terus menyokong karier seni kami,” tambahnya.

A post shared by Murai MY (@muraimalaysia)

Dahulu, Hafreez pernah mengakui mencintai Zara Zya dengan setulus hati dan tidak pernah menganggap faktor usia sebagai penghalang untuk mereka menjalinkan hubungan dan mencipta keserasian.

Ada juga netizen yang tidak percaya dengan pengakuan dua pelakon ini dan mendakwa ia hanya gimik untuk ‘melariskan’ drama Monalisa. Bahkan ada juga berpendapat sebaik sahaja drama itu tamat tayangan, kisah cinta Zara dan Hafreez pun akan bernoktah.

Tidak kiralah perkara itu betul atau hanya permainan mereka, andai kita doakan yang baik-baik mana tahu suatu hari nanti Zara dan Hafreez benar-benar saling mencintai. Mana tahu selepas habis drama tayangan drama Monalisa Hafreez akan melamar Zara? Jangan lupa jemput team murai.my yaaa <3


‘Duit Berlambak Dalam Bank!’ -Azwan Ali Sah Bertanding Dalam PRU14

Siapa sangka kelantangannya bersuara telah memberanikan dirinya untuk bertanding dalam PRU14 akan datang. Bukan itu sahaja, tujuan utamanya dia bertanding adalah kerana ingin melawan abangnya sendiri yang juga Naib Timbalan Parti Keadilan Rakyat, Datuk Seri Mohamed Azmin Ali.

Azwan atau lebih dikenali sebagai Diva AA, telah mengesahkan akan bertanding sebagai calon Bebas pada pilihanraya ini bagi memastikan abangnya itu gagal memenangi sebarang kerusi. Malah, dia sendiri tidak hiraukan sebarang kecaman mahupun provokasi kerana menganggap Azmin sebagai pengkhianat bangsa.

“Saya berjuang atas prinsip dan perjuangan untuk menjahanamkan Azmin Ali. Ini adalah satu tugasan dan amanah yang mungkin orang lain tak mampu nak buat. Walaupun dikecam menjatuhkan darah daging sendiri, terpulanglah, kerana saya lebih mengenali pengkhianat bangsa ini,”

Terdahulu, Diva AA pernah membuat laporan polis dan juga SPRM kerana mendakwa Azmin menyalahgunakan kuasanya serta turut menyimpan pelbagai rahsia mengenai abangnya itu. Sebagai makluman, Azmin adalah penyandang kerusi Parlimen Gombak dan DUN Bukit Antarabangsa yang dimenanginya sejak 2008.

“Dia pemimpin yang penuh aib, paling munafik dan teruk dalam sejarah Selangor dan perlu dihapuskan kerjaya politiknya menjelang PRU-14. Kalau orang masih mahu pangkah Azmin Ali, teruskanlah tetapi tunggulah bala besar daripada Allah,”

Menurut selebriti sensasi ini, dia sama sekali tidak menghiraukan wang yang akan digunakan untuk PRU-14 ini dan turut mengganggap wang pertaruhan wajib itu sebagai satu sedekah dan akan belanja rendang air tangannya sekira menang kelak.

“Saya bukan nak cakap besar, tapi duit saya berlambak dalam bank. Andainya tewas teruk sekali pun, wang pertaruhan itu saya anggap sebagai sedekah kepada SPR (Suruhanjaya Pilihan Raya). Kalau tewas pun tak apa. Saya tetap tidak berkudis dan tak akan menyesal kerana sekurang-kurangnya, peratus undi dia akan terjejas. Tapi jika menang, saya akan buat kenduri doa selamat terbesar dengan rakyat kawasan saya akan dapat merasa rendang saya secara percuma, dan tidak akan menjadi wakil rakyat yang hanya menjenguk kawasan ketika PRU,”

Apa pendapat anda? Bagi kami di murai.my bukanlah untuk menyebelahi Azmin, namun sekiranya Diva AA menggunakan alasan peribadi untuk menang pada kawasan tersebut, apakah pula manifestonya pada rakyat? Pilihan di tangan anda!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Melaga-lagakan Orang! Fatiha Latiff Salahkan Media

Pengkritik fesyen Zaihani Mohd Zain terus dihimpit kontroversi kerana membuat kenyataan ‘paha melimpah’ baru-baru ini. Rata-rata netizen termasuk nama-nama besar dalam industri mengecam kenyataan Zaihani. Namun ada juga yang menyebelahi beliau antaranya pereka fesyen terkenal Rizalman.

Tidak terkecuali, pelakon jelita Fatiha Latiff turut meluahkan rasa kecewanya dengan sikap segelintir masyarakat lagi-lagi media yang tak habis-habis menghangatkan isu ini sehingga telah mencetuskan pergaduhan.

Bagi kami di murai.my, dalam hal ini sebegini menunjukkan betapa masyarakat begitu hampir dengan keterbukaan untuk mencaci tanpa melihat kelemahan diri sendiri. Isu kecil pun nak kecoh-kecoh kan? Sama seperti apa yang diluahkan oleh Fatiha ini.

Apa-apa pun, rasanya pembaca murai.my sudah mengetahui bahawa Zaihani mengaku salah dan mohon maaf atas kenyataannya sehingga menimbulkan rasa tidak puas hati ramai pihak.

Menurutnya, dia tidak berniat langsung menyentuh sensitiviti orang mengenai berat badan sebaliknya merujuk kepada situasi dialami di sebuah pertunjukan fesyen ketika itu. Sama-sama lah kita memaafkan orang lain. Jangan seronok nak hentam jer!


Gambar Lucah Tular: Zahirah Jawab Tuduhan Godam IG Zul Ariffin

Susur masa media sosial masih lagi hangat membicarakan mengenai pelakon Zul Ariffin gara-gara gambar alat sulit lelaki telah dimuatnaik di Insta story pelakon itu. Namun begitu, gambar tersebut telah dipadam tidak lama kemudian dan netizen turut membuat spekulasi gambar tersebut adalah alat sulit Zul.

Dalam perkembangan lain, di Twitter netizen turut membuat andaian bahawa gambar tersebut telah dimuatnaik bekas kekasih Zul, Zahirah MacWilson selepas pelakon JRevolusi itu membuat kenyataan bahawa Instagramnya telah digodam oleh pihak yang tidak bertanggungjawab.

Menolak dakwaan tersebut, Zahirah berkata dia mempunyai perkara yang lebih baik untuk dilakukan daripada melakukan kerja yang tidak berfaedah itu.

Terdahulu, selepas tularnya gambar tersebut Zul menerusi wawancara sebuah akhar menafikan gambar tersebut adalah gambar alat sulitnya. Malah ketika dihujani panggilan telefon dari rakan-rakan,dia terduduk kerana terkejut gambar tersebut telah dimuatnaik di Instagramnya.

“Itu bukan anu saya. Takkan saya nak muat naik gambar kemaluan di sosial media. Ini semua kerja gila ‘hacker’ yang sengaja mahu memalukan dan mensensasikan keadaan”

Tambah Zul, ini bukanlah kali pertama pihak yang tak tidak bertanggungjwab cuma menceroboh akaunnya.

Namun kali ini ternyata impaknya benar-benar mencalarkan sedikit sebanyak reputasinya apatah lagi kontroversi putus cinta bersama Zahirah masih lagi hangat diperkatakan. Zul sudah pun menafikannya, dan diharap tidaklah kerana kes ini Zul sekali lagi akan menyahaktifkan Instagramnya seperti dahulu.


Nikita Mirzani Bertemu Maria Ozawa di Manila. Ada Apa?

Bintang popular  dari Indonesia, Nikita Mirzani nampaknya begitu akrab dengan bekas bintang filem porno, Maria Ozawa atau Miyabi. Baru-baru ini, Nikita Mirzani memuatnaik fotonya bersama Maria Ozawa ketika dia berada di Manila, Filipina.

Dalam post terbarunya, terlihat Nikita Mirzani bersama kekasihnya Dipo Latief makan tengahari bersama Maria Ozawa dan juga pasangannya.

Nikita Mirzani juga menuliskan kapsyen gembiranya dapat bertemu kembali dengan Maria Ozawa.

“Makan tengahari dengan pasangan terindah di kota ini @maria.ozawa, ini adalah makan tenghari yang menyenangkan sejak terakhir kali kita bertemu. Dan sekarang kami makan  dengan yang orang kesayangan kami di manila!” tulis Nikita Mirzani.

Foto yang sama pun juga dimuatnaik oleh Maria Ozawa di Instagramnya. Dia juga mengucapkan rasa terima kasihnya kerana datang ke Manila dan bertemu dengannya lagi.

“Terima kasih babe @nikitamirzanimawardi_17 @dipoditiro sudah sampai. Jumpa nanti di Jakarta!! hehe,” tulisnya

Menurut laporan dari Liputan6, Nikita memaklumkan, keakrabannya dengan Maria Ozawa itu tidak hanya di sosial media sahaja. Malah kedua-duanya sudah saling berbicara dan menyapa di media sosial masing-masing.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Hebat! Henry Golding Menjadi Tetamu Di Rancangan The Ellen Show

Siapa sahaja yang tidak suka akan rancangan program temubual terkenal dunia, The Ellen Show yang punyai tarikannya tersendiri. Selain daripada kejutan yang hebat, selebriti antarabangsa juga antara tetamu rancangan yang dikendalikan sendiri oleh Ellen DeGeneres.

Terbaru, sesuatu yang membanggakan apabila pelakon Henry Golding telah dijemput menjadi tetamu kepada program itu yang akan ditayangkan hari ini di stesen televisyen Amerika Syarikat. Bukan Henry sahaja, malah pelakon Constance Wu turut dijemput bagi mempromosikan filem terbaru mereka pada Ogos ini, Crazy Rich Asians.

A post shared by Henry Golding (@henrygolding)

Menerusi Instagram nya, Henry berkongsi rasa teruja nya apabila menjadi tetamu rancangan ini. Pelakon kacukan Iban-Inggeris yang berasal dari Sarawak itu telah memegang watak utama filem adaptasi novel Crazy Rich Asians arahan Jon M Chu.

Malah dia turut bergandingan dengan pelakon popular Hollywood Blake Lively dan Anna Kendrick menerusi filem berjudul A Simple Favor arahan Paul Feig.

“Satu pengalaman yang ibarat mimpi dan sangat ‘gila’. Ini seperti tidak masuk akal. Jangan lupa sebarkan ‘trailer’ Crazy Rich Asians yang akan dilancarkan nanti,”

Bangga bukan? murai.my tidak tolak kemungkinan nama Henry akan semakin menyerlah dan popular seperti Tan Sri Michelle Yeoh suatu hari nanti. Tahniah Henry!


Isu Boikot: Pihak Penganjur Mohon Maaf Pada Izzue Islam

Susulan artikel kami yang lalu mengenai dakwaan pelakon dan penyanyi, Izzue Islam yang dikatakan seolah-olah diboikot oleh sebuah acara fesyen baru-baru ini akhirnya menemui jalan penyelesaiannya.

Menerus pertemuan empat mata baru-baru ini, pihak penganjur telah menjelaskan perkara yang sebenar dan mengaku akan kesalahan berpunca daripada mereka kerana terdapat salah faham dan kesilapan komunikasi.

Sebelum ini, Izzue menerusi Insta-story nya telah meluahkan rasa kecewa kerana jenama pakaiannya, Izzuexclusive tidak mendapat ‘layanan’ seperti mana jenama artis lain mendapat bahagian tersebut.

Meskipun terkilan, namun menurut Izzue isu tersebut telah pun selesai setelah pihak penganjur menceritakan perkara yang sebenar.

“Perkara itu berlaku kerana salah faham dan kurangnya komunikasi. Saya terkilan dan terasa dipinggirkan pihak penganjur tetapi selepas mereka menceritakan perkara sebenar saya anggap isu ini sudah selesai”

Tambahnya juga, dia berharap agar isu tersebut tidak lagi diperbesarkan kerana ianya telah pun selesai. Malah penyanyi itu turut memohon maaf andai kata terdapat tindakan mahupun kata-katanya sebelum ini telah mengguriskan hati mana-mana pihak.

“Saya ingin memohon maaf sekiranya tindakan saya sebelum ini menguris hati mana-mana pihak dan harap isu itu tidak diperbesarkan,”

Tabik dengan Izzue! Meskipun bukanlah salah dari pihaknya, namun dia masih lagi memohon maaf. Diharap selepas ini jenama Izzuexclusive akan terus berkembang dan maju jaya hendaknya.


4 Lagu Melayu Ini Pernah Dianggap Berunsur Homoseksual. Betul Ke?

Ternyata ada juga penyanyi di Malaysia yang memiliki lagu berkonsepkan LGBT (Lesbian, Gay, Biseksual, Transgender) yang pastinya ramai yang tidak tahu.  Beberapa lagu ini berani untuk mengambil tema tersebut, dan ada yang mendapat respon positif.

Hakikatnya, budaya di Malaysia yang hingga kini masih dijaga sangat ketat, sulit menerima dan mengakui kehadiran seorang atau pergaulan para LGBT.

Di bawah ini, kami di murai.my senaraikan 4 lagu melayu yang dikatakan memberikan unsur LGBT secara terang-terangan.

Dalam bulan Mac 1998, kumpulan Elite telah mengeluarkan album kedua mereka yang berjudul Tamparan. Terdapat sebuah lagu dalam album itu yang menyentuh isu gay.

Lagu berjudul Dirinya Dirimu Diriku itu berkisarkan tentang konflik percintaan seorang wanita apabila dia mendapat tahu rahsia bahawa teman lelakinya turut mempunyai hubungan percintaan dengan seorang lelaki lain.

Antara rangkap yang menunjukkan percintaan songsang.

Desas desus ku diberitahu
Apa berlaku di belakangku
Memang percaya memanglah benar
Tiada angin pohon tak bergoyang
Kini terjadi tidak dinafi
Mata sendiri menjadi saksi
Jangan kau tentang yang jelas terang
Cinta kau songsang hina dan curang

Ada bait-bait dalam lagu itu meluahkan rasa kecewa bila mengetahui kekasih hati menipu dan ternyata bukan lelaki sejati.

Maaf salah masa salah wanita ‘tuk kau dusta
Kau bukan lelaki sebenar
Cukuplah sudah segala segala helah
Aku perintah berpaling arah
Tidak ku mahu lagi bertemu

Baris akhir lirik lagu itu seolah memberitahu bahawa motif penipuan si lelaki itu ialah kerana untuk menjaga statusnya yang berkemungkinan merupakan seorang yang ternama.

Diriku malu apa berlaku
Cuma sedarlah cinta kau dosa
Dan sampai bila tidak ke mana
Guna wanita ‘tuk mengabur mata
Berpura-pura status dijaga

Pada tahun yang sama selepas album kumpulan Elite, Tamparan, dikeluarkan, album To’ki berjudul Hujan Emas juga terpalit dengan kontroversi LGBT. Dalam album itu mengandungi lagu Joget Menyanyi yang senikatanya juga turut menyentuh isu gay.

Lagu berentak tradisional yang agak popular dan menarik didengar itu adalah ciptaan dan tulisan To’ki sendiri.

Senikata lagu Joget Menyanyi mengandungi pemerhatian dan mungkin juga pengalaman penulisnya terhadap isu homoseksual dan lesbian di Malaysia pada 1990-an. Menurut satu artikel dari URTV tulisan Nas Ahmad, To’ki, memberitahu dia ke pusat peranginan terkenal dan dapat lihat sendiri aktiviti homo dan lesbian. Pada masa yang sama dia jadikan senario ini sebagai ilham untuk lagu baru.

Di kampung ini
Di depan tangga pohon melambai
Hai angin tiup
Katanya sepoi bahasa

Gerimis turun
Tak sangka kilat guruh berdentum
Di kampung ini
Ku rasa damai sekali

Jalan pesisiran pantai
Ramai gadis berpegangan tangan
Si pemudanya pula
Jatuh cinta sesama

Lagu nyanyian The Lima, dahulunya artis di bawah naungan KRU Music itu dikaitkan dengan kisah cinta lelaki gay. Betul ke?

Memang tak dapat dinafikan jika didengar sepintas lalu, ada kebenarannya juga lagu berkenaan seolah bercerita tentang golongan gay. Makna liriknya ada kecenderungan ke arah itu namun setiap orang mempunyai tanggapan berbeza terhadap sesuatu termasuklah lagu ini.

Dulukan telah diberitahu
Jangan mengganggu di hujung minggu
Nanti dia akan tahu
Rahsia engkau dan aku

Kita sudah sama setuju
Berjumpa hanya bila perlu
Kerana kita sudah punya teman istimewa

Kuhanyalah kekasih separuh masa
Separuh lagi cinta untuk dia
Janganlah kau meminta lebih daripada itu

Menurut laporan dari Utusan Online, Edry KRU yang menulis lirik ini berkata, dia tidak boleh salahkan masyarakat kalau berfikir sumbang tentang lirik lagu tersebut.

Jadi bolehlah siapa saja menganggap lagu ini untuk golongan gay! Tetapi untuk Edry, dia mempunyai sebab dan musabab dalam menghasilkan lirik yang mesra telinga itu. Edry minta dia diadili dengan saksama dalam menilai lagu berkenaan.

Pada tahun 2013, penyanyi bersuara soprano Ning Baizura telah keluarkan album berjudul Kekal. Terdapat sebuah lagu dalam album itu yang menyentuh isu gay. Lagu yang diberi judul Aku Bukan Wanita Sebenar itu berkisarkan menceritakan sepasang suami isteri, di mana si isteri seorang  yang setia pada suaminya .

Namun begitu, segala nya berubah apabila si suami curang. Walaupun dalam lirik lagu itu tidak menyatakan punca suaminya berpaling tadah tetapi dalam Muzik Video menceritakan segalanya.

Suaminya telah jatuh cinta dengan jejaka kacak jadi si suami mempunyai keinginan seksual yang berbeza dengan lelaki normal (bisexual).

Si isteri merasakan ada sesuatu yang disembunyikan oleh suaminya sehinggalag satu hari, si suami tertidur sambil memegang telefon bimbit. Si isteri merasa pelik, lalu terus mengambil telefon suaminya itu. Alangkah terkejut si isteri apabila melihat gambar si suami dengan jejaka tidak berbaju dalam hubungan songsang!

Apa pandangan anda? Bagi kami di murai.my, suka atau tidak isu mengenai Homoseksual ini adalah sebuah realiti dalam kehidupan kita sekeliling sejak kebelakangan ini. Cuma budaya kita di Malaysia yang hingga kini masih tidak menerima kehadiran atau pergaulan para LGBT.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Rozita Che Wan Jelaskan Sebab ‘Serang’ Zaihani Di Instagram

Awal bulan lalu, kecoh mengenai status yang dikeluarkan oleh pengkritik fesyen terkenal, Zaihani Mohd Zain gara-gara mengkritik mereka yang berbadan besar turut menghadiri acara fesyen.

Tidak lama kemudian, Rozita atau lebih mesra disapa sebagai Che Ta memuat kenyataan balas dengan menegur pengkritik fesyen itu secara terang-terangan di Instagram miliknya.

Menjelaskan lebih lanjut mengenai hal itu, Che Ta berkata, dia tidak pernah bermusuh atau menyimpan dendam terhadap Zaihani Mohd Zain. Malah dia juga sudah lama mengenali Zaihani dan tegurannya itu dibuat kerana komen pengkritik fesyen itu mengenai dirinya dan pengurus.

“Kami okay sahaja dan saya tak pernah berdendam dengan dia. Saya tak suka gaduh dengan orang. Sebab dia ‘petik’ nama saya, sebab tu saya buat komen balas Sebelum ni tak ada masalah pun, tak patutlah dia keluar kenyataan sehingga mengaitkan pengurus saya, dia dah buat permohonan maaf tapi menghasut pula suruh orang lain jangan taja baju untuk saya,”

Tambah pelakon itu, kenyataan yang dimuatnaik oleh Zaihani itu sama sekali salah kerana jika melihatkan usianya sudah tentu ianya juga tidak bersesuaian menghadiri ke majlis seumpama itu dan tiada siapa pernah menghakiminya.

“Apa yang dia cakap itu salah dan saya rasa perlu tegur tentang hal itu. Sebelum ini dia juga mengata orang, tapi orang tak tahu nak bersuara. Lagipun awak siapa nak menghakimi orang gemuk ke apa sebab orang lain tak judge usia awak pun,”

Diharapkan isu ini akan habis disini sahaja kerana sosial media sekarang semakin membimbangkan. Apa-apa sahaja status berkemungkinan menjelaskan sesuatu tanpa kita sedari.


Bercinta? Fathia Latiff Minta Zul Ariffin Jaga Elizabeth Tan Dengan Baik

Semalam, gara-gara tindakan Fathia Latiff memuat naik gambar mesra Zul Ariffin dan Elizabeth Tan di Instagramnya, telah tercetusnya spekulasi netizen mengenai hubungan dua pelakon itu.

Malah, kapsyen Fathia yang meminta Zul menjaga Elizabeth dengan baik atau lebih mesra dengan panggilan Lizzy itu telah menimbulkan lagi spekulasi adakah Zul dan Elizabeth kini hangat bercinta?

“They look so cute together OMG!Dear @zul_ariffin please take good care of this lil angel. Trust me she’s an ‘angel :)”

Namun begitu, gambar yang telah dimuat naik tersebut telah pun dipadam dari akaun Fathia.

Menjelaskan lebih lanjut mengenai hal tersebut, Lizzy memberitahu dia agak terkejut dengan gambar yang dimuat naik oleh Fathia apatah lagi dia sama sekali tidak pernah mengenali pelakon itu secara peribadi.

“Saya dimaklumkan pengurus mengenai perkara itu. Lucu ada. Terkejut pun ada. Ini kerana tidak semena-mena Fathia memuat naik gambar saya dan Zul sedangkan kami sedang berlakon bersama. Saya tidak pernah berjumpa Fathia, apatah lagi berkawan dengannya”

Tambah Lizzy, dia berharap isu tidak menimbulkan salah faham dikalangan peminat kerana gambaran Fathia seolah-olah dia dan Zul sedang bercinta sedangkan mereka hanya berlakon sekali menjayakan sebuah drama. Alahai Kak Ya…


Lan Solo Kenal Siapa Netizen Hina Wajah Anaknya

Sebelum ini kami di murai.my agak kecewa dengan segelintir netizen yang menghina anak pasangan Nora Danish dan Nedim Nazri, Mohamed Neqayl atau Ney Ney. Lebih mengecewakan, bukan Ney Ney sahaja yang menjadi mangsa, anak penyanyi Lan Solo juga menimpa nasib yang sama.

Lan mengakui ada sebilangan kecil netizen yang memberikan komen negatif terhadap gambar anaknya, Nur Amna Quxandra yang dilahirkan dengan masalah bibir sumbing.

A post shared by LAN SOLO • KRISTALx (@lansolo_official)

Menerusi laporan dari Utusan Online, Lan sentiasa tenang dalam menerima kritikan dari netizen yang bermulut jahat tanpa berfikir sebelum berkata-kata.

“Memang ada sedikit komen begitu yang saya terima saya sebaik sahaja saya berkongsi gambar anak. Tetapi saya kuatkan hati dan sentiasa tenang dalam menerima semua itu,” jelasnya.

Walaubagaimanapun, kami di murai.my puji dengan sikap Lan yang tidak mudah melatah dan dia sedar kebanyakkan netizen yang meninggalkan komen adalah kanak-kanak.

“Sebenarnya apabila dikaji, netizen yang memberikan komen seperti itu semuanya terdiri daripada kanak-kanak dan remaja yang tidak matang. Pada mulanya saya tidak mahu memadam komen tersebut tetapi apabila melihat mereka saling bergaduh, saya terpaksa memadamkannya,” ujarnya

Kami pun tak tahu nak cakap apa bila hal ini sebegini berlaku. Tak tahu mana hilangnya adab mereka dalam menyampaikan komen di Instagram. Mungkin tiada didikkan dari penjaga atau ibu bapa membuatkan hati netizen-netizen ini adi hitam. murai.my berharap Lan terus kuat dan bersabar untuk hadapi ujian ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Mentaliti Orang Melayu’- Video Akad Nikah Shila Amzah Teruk Kena Kecam

Sepertimana yang kita ketahui bahawa penyanyi yang mencipta nama di China, Shila Amzah baru sahaja melangsungkan pernikahan bersama kekasih hatinya, Haris Idraki Elias pada Khamis, 19 April 2018.

Nampaknya majlis berlangsung dengan baik sekali, namun yang tak jadi baik apabila terdapat kata-kata yang kurang enak oleh netizen yang mempersoalkan mengenaik akad nikah yang diucapkan oleh suaminya dengan menggunakan bahasa asing iaitu Bahasa Inggeris.

Seperti yang kami lihat di dalam sebuah video dikongsikan oleh Shila di laman Instagramnya, bagi kami di murai.my, tiada peliknya akad nikah dijalankan dengan menggunakan Bahasa Asing asalkan ia boleh difahami. Lihat video di bawah.

A post shared by Shila Amzah (@shahilaamzah)

Di ruangan komen video tersebut, rata-rata Makcik Bawang ni sibuk mempersoalkan mengapa akad nikah berkenaan perlu dilafazkan dalam bahasa asing dan bukannya dalam Bahasa Melayu.

Biasalah Makcik Bawang, tiada apa yang betul di mata mereka. Namun kami puji dengan sikap segelintir netizen yang mempertahankan isu ini dengan mengatakan ia tidak salah asalkan lafaz itu menjadi sah dalam sesebuah pernikahan.

Dah mentaliti orang Malaysia yang menganggap hanya Bahasa Melayu dalam agama Islam. Kerana terlalu mengagungkan bahasa sendiri sampai tak sedar dah mengetepikan tuntutan agama Islam. Ternyata dalam rukun nikah pun tak cakap akad kena dalam Bahasa Melayu. Kita doa yang baik-baik ya!


Seluar Dalam Laris! Adakah Izzue Islam Jadi Model Produknya?

Walaupun di anak-tirikan dalam sebuah acara fesyen baru-baru ini, Izzue Islam tekad untuk terus memperbesarkan koleksi pakaiannya yang turut mempunyai jenama sendiri, Izzuexclusive.

Selain daripada kurta, baju melayu dan juga pakaian kasual Izzue kini turut memperkenalkan satu lagi pilihan pakaian lelaki iaitu seluar dalam lelaki (boxer). Jika dilihat pada koleksinya, sudah pasti Izzue sendiri yang menggayakannya.

Namun ramai yang tertanya adakah Izzue sendiri akan menjadi model seluar dalam jenamanya?

Bertindak untuk menjaga sensitiviti agama dan masyarakat, Izzue menerusi wawancara sebuah portal memberitahu, dia sama sekali tidak akan menjadi model seluar dalam kerana terdapat sensitiviti yang perlu dijaga. Apatah lagi, jika ianya dipakai begitu sahaja, jelas akan menimbulkan kontroversi dan juga spekulasi bukan?

Dalam perkembangan lain, baru sahaja dilancarkan semalam kesemua 5 koleksi seluar dalam jenama Izzuexclusive habis dijual! Tidak memerlukan Izzue memakainya, nampaknya Izzuexlclusive sudah mempunyai pengikutnya tersendiri. Tahniah dan syabas Izzue!


Impian Yuna Berkolaborasi Dengan Zedd Tercapai? Ini Buktinya

Yunalis Zarai ataupun lebih dikenali sebagai Yuna tidak perlu diperkenalkan lagi. Baik tempatan mahupun antarabangsa begitu ramai yang mengenalinya.

Melebarkan ‘sayapnya’ di pentas Hollywood, sehingga kini Yuna telah berkolaborasi dengan ramai penyanyi antarabangsa antaranya adalah Usher, Jhene Aiko dan DJ Premier.

Malah beberapa selebriti Hollywood turut mendambakan vokal Yuna yang begitu lunak!

Terbaru, menerusi laman Twitter nya, Yuna begitu kagum dengan lagu-lagu ciptaan pengarah muzik muda terkenal, Zedd dan turut meluahkan hasratnya untuk menghasilkan lagu bersama.

Impiannya itu mula timbul selepas anak sahabatnya yang berusia 4 tahun begitu menggemari lagu ciptaan Zedd berjudul The Middle.

Tidak lama kemudian, Zedd turut membalas tweet Yuna dan turut mengajak penyanyi yang berasal dari Kedah ini untuk berkolaborasi bersama. Wow! Jika ianya menjadi kenyataan sudah pasti satu lagi kejayaan besar buat Yuna. Sama-sama kita doakan impian Yuna ini tercapai!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Lagu Baru? Dato Seri Vida Mahu Guna Khidmat Ismail Izzani

Kalau sebelum ini, jutawan kometik Dato Seri Vida atau DSV telah mengeluarkan lagu ‘I Am Me’ namun kali ini DSV nampaknya berhasrat mahu keluarkan lagi lagu terbarunya. Dengar kata, lagu baru ini berkonsep Hip hop dan bukan nyanyian DSV tetapi khas buat anak gadisnya Cik B yang kini berusia 13 tahun.

A post shared by Dato' Seri Dr. Hajah Vida (@datoserivida)

Menerusi sebuah video yang dimuatnaik oleh DSV dalam akaun instagramnya, Cik B atau nama sebenarnya, Nur Edlynn Zamileen Muhammad Amin terlihat senyum tersimpul malu diwajahnya saat ditemukan dengan penyanyi muda popular Ismail Izzani.

Dalam video itu, Ismail bersetuju untuk menghasilkan sebuah lagu Hip Hop untuk Cik B. Malah DSV juga terlihat yakin dengan kemampuan anaknya yang boleh menyanyikan lagu dengan baik.

Siapa tahu, selepas ini Cik B bakal muncul menggegarkan dunia hiburan dengan lagu Hip hopnya. Pasti ramai yang tidak sabar ingin menunggu lagu bagaimanakah Cik B bakal persembahkan lagunya, pasti Cik B juga akan mencipta tarian unik tersendiri.


Neelofa Dikecam Lagi Gara-Gara Promosi Ubat Tinggi

Hampir setiap bulan ada sahaja kontroversi yang terpalit pada pelakon dan juga pengacara popular, Neelofa. Terbaru, pengacara ini sekali lagi menjadi bahan kecaman netizen gara-gara mempromosikan sebuah produk ubat tinggi di Instagram nya.

Ada sahaja yang mengaitkan muat turun gambar produk tersebut dengan Neelofa. Ada yang menganggap ianya sebagai mengarut dan tidak kurang juga ada yang menganggap Neelofa sudah hilang ‘standard’ nya.

Manakan tidak, Neelofa sebelum ini tidak pernah membuat ulasan produk (product review) di Instagram nya seperti selebriti dan juga penggiat sosial media yang terkenal.

Namun begitu, murai.my tidak menolak Neelofa pasti menerima bayaran yang agak lumayan ataupun sekadar membantu jenama tersebut.

Kami tidak pasti mengapakah Neelofa menerima ‘tamparan’ yang begitu hebat daripada netizen sehingga membuatkan dia memadam ulasan berkenaan tidak lama kemudian.

Perlu diingatkan, bukan Neelofa sahaja yang pernah mempromosikan produk tersebut namun selebriti lain seperti Aiman Hakim dan juga Fattah Amin sendiri pernah mempromosikan produk yang sama konsepnya.

Adakah kerana ulasan Neelofa mengenai produk supplement bayi sebelum ini menyebabkan netizen sekali lagi bertindak sedemikian?

Kami sendiri pun tidak pasti. Akan tetapi menurut seorang Doktor, produk seperti itu sama sekali tidak akan membantu menaikkan ketinggian seseorang.Bersyukurlah…


Naik Angin! Chef Wan Panggil Bekas Menantu ‘Anjing’

Kemelut antara pelakon Serina Redzuawan dan bekas suaminya, Gavin Edward O’Luanaigh semakin panas! Malah Serina dan bapanya, Chef Wan sering kali meluahkan rasa kecewa akan sikap Gavin yang disifatkan mereka semakin melampau.

Terbaru, kes diantara mereka semakin merumitkan apabila Gavin bertindak memfailkan permohonan ex parte (sebelah pihak) dalam prosiding di Mahkamah Tinggi Syariah pada 17 April baru-baru ini.

Antara sebab dia memfailkan notis tunjuk sebab adalah berhubung pelanggaran perintah persetujuan bersama dan mendakwa Serina telah melakukan banyak perintah mahkamah dimana boleh menyebabkan Serina dipenjarakan.

Gavin turut mendakwa Serina telah melanggar perintah iaitu membenarkan anak mereka Tristan Tareef dan Isabella Safiyya bermalam sebilik dengan Chef Wan di kediaman bekas bapa mertuanya itu.

Dalam persetujuan, anak-anak mereka seharusnya tidur berasingan dengan chef selebriti itu. Bukan itu sahaja, Serina juga didakwa telah melanggar perenggan lapan perintah persetujuan bersama yang menghalang daripada memburukkan pemohon, Gavin dan anak- anak ketika membangkitkan isu khalwat bekas suaminya baru-baru ini.

Dek kerana tuduhan tersebut, kedua-dua anak beranak ini sekali lagi mengamuk dan turut meluahkan apa yang terzahir dalam diri mereka sebagai individu yang mempunyai darah daging dengan anak-anak Gavin dan Serina sebelum ini.

Menurut Chef Wan, dia sebagai datuk tidak seharusnya dilarang daripada tidur bersama cucu-cucunya. Malah ada ketikanya, bukan sengaja dia mengajak mereka tidur bersama namun ianya atas permintaan cucu-cucu kesayangannya.

Bagi Serina pula, dia turut mempertikaikan mengapa terdapat larangan bapanya untuk tidur bersama anak-anaknya. Membidas kenyataan Gavin, Serina turut mengaitkan isu dimana bekas suaminya itu pernah bersekedudukan dengan seorang wanita sehingga ditangkap khalwat.

Baginya, dia akan tetap mempertahankan haknya sebagai seorang ibu dan akan membongkarkan segalanya mengenai kemelut yang dialami. Nasib Serina dan anak-anaknya itu bukan sahaja mendapat perhatian netizen, malah selebriti seperti YM Cik Puan Sarimah Ibrahim turut bersimpati pada rakannya itu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Wow! Menara TM Bertukar Menjadi Avengers Tower

Benar! Dan ianya bukanlah disunting ataupun sebaliknya kerana sejak semalam tular mengenai Logo huruf ‘A’ di Menara Telekom ataupun lebih dikenali sebagai Menara TM.

Untuk anda yang tidak kenal dengan logo ‘A’ tersebut, ianya adalah logo rasmi bagi pasukan adiwira-adiwira hebat iaitu Avengers. Mengesahkan berita tersebut, TM turut mempromosikan gambar tersebut di media sosial dan hangat diperkatakan.

A post shared by Murai MY (@muraimalaysia)

‘Penampakan’ logo tersebut bermakna bermula lah demam filem Avengers yang mempunyai peminatnya tersendiri di seluruh dunia.

Jika di Singapura, ramai yang sanggup beratur untuk berjumpa dengan pelakon filem ini, di Malaysia pula ramai yang tidak lepaskan peluang untuk mengambil gambar tersebut yang julung kali kelihatan.

Menurut sumber, logo berkenaan boleh dilihat pada jam  8 hingga 10 malam sehingga 29 April ini.

Malah filem yang dijangka bakal mencatat sejarah kutipan filem di dunia itu hari ini memulakan tayangannya serentak di seluruh dunia.

Malah tinjauan murai.my di semua pawagam di Malaysia memperlihatkan MBO Cinemas memulakan tayangannya paling awal pada jam 9.20 pagi ini dan boleh dikatakan diseluruh pawagam hari ini tiket habis dijual.

Kami sendiri tidak sabar untuk menontonnya, dan untuk anda yang sudah menontonnya, ini amaran daripada Thanos!


Ya, Kim Kardashian Kembali Bogel! Kali Ini Guna Lumpur

Bukan sesuatu yang aneh jika mendengar artis Hollywood foto berbogel. Memperlihatkan tubuh secara terang-terangan dianggap sebagai bentuk kebebasan dalam berekspresi. Ya, hak masing- masing sebagai manusia. Tapi, kalau “bogel” demi melancarkan produk tertentu, adakah wajar?

Begitulah yang dilakukan Kim Kardashian. Difahamkan Kim tengah bersiap mengeluarkan produk parfum terbaru dan lebih mengejutkan bentuk promosi yang dilakukan Kim pun dianggap kontroversial!

Manakan tidak, kami di murai.my terlihat Kim kembali menarik perhatian netizen dengan muat naik foto terbarunya di Instagram. Kim memberi sedikit info tentang parfum terbarunya dengan berpose tanpa busana sehelai pun. Ya, Kim kembali bogel!

Kim mempamerkan tubuh montoknya yang ‘hanya’ ditutupi lapisan nipis tanah lumpur berwarna putih. Pada kapsyennya, Kim Kardashian menjelaskan jika botol parfum terbarunya akan berbentuk mirip seperti bentuk tubuhnya.

“We took a mold of my body and made it a perfume bottle. @kkwfragrance”

Parfum terbaru Kim Kardashian akan dilancarkan dalam waktu terdekat. Ada yang berminat? kita tunggu!


Lantang Bersuara ? SKMM Dakwa Fathia Salah Guna Media Sosial

Pada Isnin yang lalu kami baru sahaja menulis artikel mengenai Fathia Latiff, namun hari ini timbul lagi kontroversi mengenai pelakon sensasi. Terdahulu, Fathia dikecam ramai kerana kelantangan bersuara di media sosial termasuk mengenai isu politik.

Menerusi muat naik sebuah laporan di Instagram miliknya tertera bahawa pelakon ini diminta tampil memberi keterangan Suruhanjaya Komunikasi dan Multimedia Malaysia (SKMM) bagi membantu siasatan berkaitan salah guna akaun media sosial. Fathia atau nama sebenarnya Nur Fathia Abdul Latiff, disyaki telah menyalahi seksyen 233 Akta Komunikasi dan Multimedia Malaysia 1998.

Bukan digodam namun sebaliknya Fathia sendiri mendedahkan perkara itu di media sosial sebelum memadamnya tidak lama kemudian. Sejak kes ‘Bigo’ yang lalu, Fathia sering kali mencetuskan kontroversi melalui posting yang dimuat naiknya di laman sosial yang menjadi perhatian netizen.

“Saya mahu semua orang tahu apa yang telah mereka lakukan kepada saya. Saya sudah padam Twitter yang lama tidak kemas kini,”

Komen kami, harap Fathia belajar daripada apa yang terjadi. Sejak kebelakangan ini kebanyakan kontroversi semuanya berpunca dari media sosial.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] Jaa Era FM ‘Krik-krik’ Jadi Hos, Apa Salah Neelofa?

Siapa sangka kemunculan Jaa Era FM sebagai pengacara untuk program MeleTOP  bagi menggantikan tempat Nabil Ahmad mendapat reaksi yang negatif daripada netizen. Pada episod kali ini.

A post shared by ABE JAA 🇲🇾 (@jaasuzuran)

Kami di murai.my tidak boleh menafikan kehebatan penyampai Radio Era, Jaa atau nama sebenarnya Mohammad Faizal Ahmad.  Ini dapat dibuktikan apabila dia dulu  pernah menemuramah Jackie Chan, lepas tu dengan Ed Sheeran, kemudian pernah beramah mesra dengan hero Bollywood kegemaran semua, Shah Rukh Khan di rumahnya di Mumbai, India.

Malangnya Jaa agak tenggelam apabila bergandingan dengan Neelofa dalam program hiburan Meletop di Astro episod 285 malam tadi. Jaa terlihat seperti tidak selesa bergandingan dengan Neelofa yang lebih agresif bertanyakan soalan. Malah ketika diberi peluang untuk bertanyakan soalan pada tetamu, Jaa terlihat gugup. Ya, kami pun ada perasan, Jaa cuba untuk melawak tapi krik-krik di situ.

Apa-apa pun ini pertama kali menggalas tugas berat bagi memastikan Meletop terus menarik, Jaa terpaksa menerima kritikan membina bagi memperbaiki kemahiran dalam mengacara bersama pasangannya. Berikut antara komen-komen dari penonton.

Bagi kami di murai.my, seorang pengacara yang baik bukan seorang yang ‘conquer’ dan ‘over-shadow co-host’ tapi memberi peluang serta sokong bahan ‘co-host’. Dalam kes Jaa ini, mungkin Neelofa perlu memberi lebih peluang kepada Jaa untuk menonjolkan diri ketika mengacarakan program itu.


Sah! Azwan Ali Bertanding Guna Logo Gajah Dalam PRU-14

Lanjutan daripada khabar berita dimana selebriti sensasi, Azwan Hj Ali atau lebih dikenali sebagai Diva AA akan masuk bertanding dalam PRU14 kini disahkan!

Sebelum ini, selebriti itu telah meluahkan hasrat untuk bertanding di Dun Bukit Antarabangsa bagi menentang penyandang yang juga merupakan abangnya Datuk Seri Mohamed Azmin Ali.

“Panas, panas…panas, saya boleh sahkan bahawa saya menggunakan logo Gajah. Saya akan bertanding sebagai calon Bebas, sebab apa saya ke sana kerana, saya yakin rakyat di Bukit Antarabangsa, muak dengan janji palsu Azmin Ali,”

Untuk anda yang tertanya apakah janji ataupun manifestonya kepada mereka di Bukit Antarabangsa,Diva AA telah menggariskan lima aku janji buat mereka.

“Antaranya, konsep turun padang tiap hari demi rakyat; Hapuskan politik rasuah serta merta; Masalah air Selangor diselesaikan secepat mungkin; Rumah mampu milik untuk rakyat dan Kerap sesi sedekah bersama rakyat,”

Walaupun tipis peluangnya untuk menang dia tetap ingin bertanding meskipun hanya meraih 1 undi.

“Saya telah selesai urusan di pejabat SPR, jadi ini membuktikan bahawa saya serius untuk bertanding. Saya tetap yakin, walaupun satu undi, saya okay, ia sudah cukup berharga bagi saya meskipun hilang wang pertaruhan, itu duit saya bukan duit anda,”

Jika dilihat, PRU-14 kali ini cukup menarik dari pelbagai faktor. Kami sendiri tidak sabar untuk melihat berapakah jumlah undi yang diperolehi Diva sensasi ini!


‘Sudah-sudah la’- Nana Haleq Kesal Digelar Perempuan Sundal

Sebut sahaja wanita berbadan sado, pasti ramai yang mengenali model dan jurulatih kecergasan ini. Sebelum ini Nana Haleq pernah mencetuskan kontroversi kerana berpakaian menjolok-mata ketika menghadiri sebuah acara fesyen.

Hal tersebut membuatkan Nana terpaksa menerima tohmahan termasuk pegangan agamanya dipertikai semata-mata kerana berpakaian seksi.

Terbaru, menerusi Instagram akaun miliknya, Nana meluahkan rasa kesal dengan tindakan individu yang tak bertanggungjawab telah memburukkan namanya. Individu itu telah mencipta akaun baru di Instagram dengan meletakkan nama “Nana Al Haleq Perempuan Sundal’. Tak tahu apa motif individu ini sehingga sanggup melakukan perkara terkutuk ini.

Melalui akaun Instagramnya, Nana meminta netizen untuk tidak mempercayai fitnah ini mohon orang ramai juga pengikutnya membuat laporan tentang akaun palsu ini. Tinjauan di Instagram mendapati akaun itu tidak lagi aktif dan Nana mengucapkan terima kasih kepada pengikutnya kerana membantu mengatasi masalah ini.

Kami di murai.my percaya perkara sebegini ini boleh menyebabkan namanya dipandang serong dan imej sebagai idola anak muda turut terjejas. Nana, 33 tahun, memulakan kerjaya sebagai jurulatih dan penasihat kecergasan, kian popular sejak mengendalikan program siaran NTV7.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


PRU14: Fazura & Mas Idayu Bakal Muncul Di Program Bual Bicara Politik

Sempena kehangatan pilihan raya umum yang dijangka diumumkan pada bila bila masa, TV9 mengambil inisiatif menerbitkan sebuah program khusus untuk wanita, bagi membincangkan pelbagai isu menarik sepanjang tempoh berkempen.

Program ‘Dakwat Di Jari’ (DDJ) berbentuk bual bicara akan disiarkan secara langsung setiap hari pada jam 5 petang selama satu jam di TV9 mulai Hari Penamaan Calon sehingga sehari sebelum tarikh mengundi.

Ketua Pegawai Eksekutif Rangkaian Televisyen Media Prima Berhad, Encik Johan Mohamad Ishak, berkata, DDJ adalah satu-satunya program bual bicara politik khas untuk wanita, dikendalikan oleh generasi kedua pengacara dan wartawan penyiaran.

Bakal dikendalikan oleh pasangan muda pembaca berita yang popular, Mas Zharif Aziz Desa dan Hawa Rizwana Redzuan, program ini dijangka mendapat sambutan baik daripada penonton pelbagai peringkat. Mas Zharif adalah anak sulung kepada bekas wartawan dan pengacara popular, Allahyarham Aziz Desa manakala Hawa Rizwana yang dikenali dengan iras wajah seakan Neelofa, adalah anak kepada pengacara dan pensyarah komunikasi Dr Ahmad Redzwan Abdul Rahman.

1. Berita palsu dan kesannya terhadap cara pengundi wanita membuat keputusan
 2. Ikon wanita dalam politik
 3. Apa pengundi muda mahu?
 4. Psikologi dan emosi pengundi wanita
 5. Kedudukan wanita dalam Kabinet
 6. Wanita tak lupa janji
 7. Pengaruh wanita dalam PRU14.
 8. Proses pilihanraya bersama SPR.

Pada PRU14, wanita dijangka menjadi penentu kepada kemenangan calon calon dari parti yang bertanding kerana peningkatan bilangan yang ketara. Menurut Suruhanjaya Pilihan
 Raya (SPR), sejumlah 14,968, 229 pengundi berdaftar setakat ini.

Daripada jumlah itu, lebih 51 peratus adalah pengundi wanita termasuk mereka yang bakal menunaikan tanggungjawab sebagai pengundi untuk kali pertama.

Selain Dakwat Di Jari, TV9 turut membariskan banyak liputan menarik dan terkini sepanjang tempoh PRU14. Ini meliputi siaran langsung pembubaran Parlimen, siaran langsung sidang media oleh SPR bagi mengumumkan tarikh penamaan calon dan tarikh mengundi, pelancaran manifesto parti dan siaran langsung keputusan PRU14.

A post shared by Nurul Izzah Anwar (@n_izzah)

Antara tetamu yang diundang untuk menghangatkan perbincangan topik DDJ termasuk Menteri di Jabatan Perdana Menteri, Datuk Seri Azalina Othman Said; Menteri di Jabatan Perdana Menteri, Datuk Seri Nancy Shukri, Ketua Wanita MCA, Datuk Heng Siai Kee; Naib Presiden Parti Keadilan Rakyat, Nurul Izzah Anwar; dan Ketua Wanita MIC, Datuk Mohana Muniandy.

Selain ahli politik, ahli akademik dan selebriti turut diundang sebagai tetamu jemputan, termasuk Rektor Universiti Islam Antarabangsa, Profesor Datuk Sri Zaleha Kamarudin;
pelawak Sherry Al Hadad, artis Fazura dan penyanyi Mas Idayu. Program Dakwat Di Jari diterbitkan bersama oleh Bahagian Berita dan Hal Ehwal Semasa MPB dan Primeworks Studios.


Gara-gara Zul Ariffin Peluk Pinggang Farah Nabila, Peminat Bergaduh!

Gara-gara berkongsi gambar mesra Zul Ariffin dan Farah Nabila ketika menghadiri sebuah pertunjukkan fesyen jenama terkenal Primavalet di Majestic Hotel Kuala Lumpur, Instagram akaun Zul menerima pelbagai komen dan teguran daripada netizen. Rata-rata mereka kurang selesa dan senang melihat kemesraan tersebut.

Malah ada juga menganggap Zul tidak seharusnya berposing seperti itu kerana Farah dan Zul bukan mahram untuk bersentuhan ketika bergambar.

Bukan itu sahaja , malah gambar mesra ini telah mencetuskan pergaduhan di antara peminat artis kesayangan mereka. Ada juga yang membanding-bandingkan kemesraan kedua selebriti ini dengan pelakon dan pengacara Neelofa.

Walaubagaimanapun, tidak kurang juga yang memuji tatkala melihat mereka berdua seolah-olah mereka secocok jika menjadi suami isteri.

Namun murai.my ada terbaca di Mstar Online, di mana Farah akui dia masih single dan belum bertemu dengan mana-mana lelaki yang sesuai untuk dijadikan calon suami.

Farah berkata mungkin kerana terlalu sibuk dengan kerjaya membuatkan dia tiada masa untuk mencari teman lelaki.

Bagi murai.my, mungkin sebenarnya Zul tak sengaja untuk memeluk pinggang Farah seperti apa yang di dakwa oleh orang ramai. Mereka sebenarnya sudah rapat sejak menjayakan drama popular Titian Cinta. Doa kan yang baik-baik aja!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] Kerana Solat Dalam Kereta, Fathia Latiff Dikecam

Semalam sebuah lagi acara fesyen melibatkan jenama terkenal telah berlangsung di ibu negara. Ramai selebriti turut hadir memberi sokongan antaranya Zul Ariffin, Farah Nabilah, Norman Hakim, Memey Suhaiza dan ramai lagi.

Namun, begitu sebelum berlangsungnya majlis tersebut, netizen sibuk memperkatakan mengenai pelakon Fathia Latiff dimana terdapat sebuah video yang dimuat naik oleh seorang pemilik salon terkenal, Ridzokumura yang memuji sifat Fathia tidak meninggalkan solat meskipun sibuk.

murai.my difahamkan ketika itu waktu solat hampir tamat dan mereka terperangkap dalam kesesakan lalu lintas ketika dalam perjalanan ke pertunjukan fesyen itu.

Namun begitu, dek kerana video tersebut Fathia sekali lagi menjadi bahan kecaman netizen menjadikan ianya 4 hari berturut-turut sebagai topik utama hiburan minggu ini.

Akan tetapi ianya bukanlah kesalahan daripada Fathia, kerana niatnya hanyalah mahu menunaikan solat dan netizen pula terus berbalah mempertikaikan arah kiblat jika pelakon itu solat di dalam kereta yang sedang bergerak disamping mengenakan solekan yang tebal.

Namun begitu, dalam perkembangan lain Fathia memberitahu bahawa solat yang dikerjakannya itu adalah urusannya dengan Allah dan turut menjelaskan tidak tahu bahawa dirinya sedang dirakam.

“Saya kerjakan solat kerana Allah bukan kerana manusia. Maaf saya tidak tahu aksi saya dirakam”

Bagi kami di murai.my, siapalah kita untuk menentukan hukum dan darjat atas seseorang dan jika ikut fahaman solat di dalam kereta dibenarkan sekiranya berada dalam keadaan darurat dan solat pula turut sah jika dia sudah mengambil wudhuk sebelum memakai mekap.


[GAMBAR] Ismail Izzani Jadi Bahan Topik Bualan Lucah

Penyanyi Ismail Izzani antara mereka yang tergolong dalam kalangan penyanyi remaja popular terkini. Manakan tidak, hampir setiap ‘single’ yang dikeluarkan mendapat permintaan yang tinggi di corong radio termasuk single yang terbaru, Luar Biasa.

Namun begitu, baru-baru ini ketika penyanyi berusia 19 tahun ini menjayakan persembahan bersama Aliff di Melodi, gambar yang dimuatnaiknya di Instagram tular di media sosial .

murai.my difahamkan gara-gara Ismail memakai seluar ‘jogger pant’, terdapat segelintir yang menganggap seluar yang dipakainya itu memperlihatkan bentuk kemaluannya.

Malah, gambar tersebut menjadi perbualan panas di kalangan netizen dan ada diantaranya yang berbaur lucah. Kami tidak pasti adakah Ismail ‘sedar’ akan gambar dan komen-komen tersebut menjadi bahan golongan sejenis.

Tajam juga ya mata netizen-netizen ini! Mungkin itu hanya poket dan ada objek lain didalamnya?


Audien Panik Konsert Onerepublic Terhenti Seketika

Konsert Onerepublic Live In Malaysia, di Stadium Merdeka, di sini, malam tadi, berlangsung dengan penuh meriah apabila menerima kehadiran lebih daripada 10,000 peminat.

A post shared by Murai MY (@muraimalaysia)

Walaupun sejak kebelakangan di Kuala Lumpur kerap hujan di malam hari, namun konsert ini berjalan lancar dengan penonton pelbagai peringkat usia untuk memenuhi stadium seawal jam 6 petang semalam. Masing-masing tidak sabar untuk melihat vokalisnya, Ryan Tedder, Zach Filkins (gitar/vokalis), Drew Brown (gitar), Eddie Fisher (dram) dan Brent Kutzle (bes/cello/vokalis) beraksi di atas pentas.

Tanpa melengahkan masa, selepas penyanyi Zizan Razak selesaikan persembahannya, Stadium Merdeka jadi gamat dengan bunyi sorakan penonton tatkala melihat kelibat Ryan Tedder sudah ada di pentas. Konsert dimulakan pada tepat jam 9 malam dengan nyanyian lagu NbHD dan Stop and Stare sebagai pembukaan.

Kemudian, konsert diteruskan dengan persembahan bertenaga menerusi lagu-lagu popular mereka seperti Secrets, Kids, Good Life, Wherever I Go, Better, Feel Again dan banyak lagi.

Paling meriah adalah apabila Ryan menyampaikan lagu wajibnya, Apologize, yang membuatkan seluruh peminat berdiri melaungkan bait-bait lirik bersama.

Stadium sepi dan gelap gelita seketika dan mencetuskan rasa kebingungan di kalangan penonton. Ramai yang menyangka sesuatu yang tidak diingini telah berlaku. Dalam keriuhan itu, seluruh stadium terlihat mula diterangi lampu-lampu bergemerlapan dengan lampu telefon seperti melihat bintang-bintang di angkasa. Indah sekali!

Tiba-tiba terdengar suara Ryan muncul di pentas meminta penonton menghidupkan cahaya telefon . Stadium jadi riuh apabila kemuncak konsert tersebut Ryan mendendangkan lagu Counting Star. Mungkin ini sekadar gimik sempena lagu itu?

Lagu itu mencatat sejarah dalam karier seni penyanyi itu apabila Muzik Video lagu itu di Youtube mendapat lebih 2.2 Billion tontonan.

Tidak menafikan, rata-rata peminat yang hadir berpuas hati dengan 19 lagu yang dipersembahkan. Sepanjang persembahan mereka, suasana konsert berlangsung dengan tenang dan berakhir pada jam 10.50 malam.

Mengimbas kembali, kali pertama kumpulan ini berkunjung ke Malaysia pada 31 Oktober 2013 sempena konsertnya di Surf Beach Sunway, Selangor.

Selepas 5 tahun, barulah kumpulan rock ini kembali mengubati rindu barisan peminatnya di sini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Khai Bahar Beli ‘Viewers’ Untuk Popular Di Youtube?

Dengan hanya bermula di aplikasi ‘Smule‘, siapa sangka nama Khai Bahar terus melonjak naik sehingga berjaya meraih pelbagai anugerah dalam negara termasuk sebagai penyanyi lelaki popular.

Terbaru, baru-baru ini penyanyi yang berasal daripada Perlis itu sekali lagi menerima pengiktirafan dengan dua lagunya iaitu Bayang dan Luluh tersenarai sebagai  10 Video Muzik Tontonan Tertinggi Di YouTube. Menariknya lagi, kesemua 10 video muzik tersebut didominasi oleh penyanyi-penyanyi remaja. Khai menduduki tangga ke 4 dan 5 dengan kedua-duanya mencatat jumlah tontonan sebanyak 28 juta dalam setahun.

Namun begitu, terdapat pula dakwaan bahawa ada  penyanyi  yang telah membeli ‘Viewers’ ataupun jumlah penonton di YouTube untuk popular dan mendapat jumlah tontonan yang banyak di saluran itu. Khaipula antara nama yang terpalit dalam spekulasi itu.

Menafikan dakwaan tersebut, Khai ketika dihubungi murai.my menjelaskan bahawa dia sama sekali tidak ambil peduli dengan pelbagai spekulasi netizen mengenai pencapaiannya itu. Malah turut menyifatkan ianya adalah atas dasar usaha sokongan peminatnya selama ini.

“Semuanya dah pun berlalu dan semua peminat saya tahu.. Biarlah apa orang nak bercakap..”

Kami percaya jumlah tontonan yang diperolehi Khai adalah yang ‘asli’ memandangkan kelab peminatnya juga antara yang begitu aktif dan banyak memberi sokongan.


Tahniah! Sari Yanti Selamat Melahirkan Cahaya Mata Perempuan

Tahniah murai.my ucapkan kepada pelakon Sari Yanti dan suaminya yang juga pelawak, Jep Sepahtu yang selamat menimang cahaya mata pertama mereka semalam.

Khabar gembira itu telah disahkan dan diumumkan di akaun Instagram Sinar FM. Menerusi perkongsian tersebut, Sari Yanti dan Jep mengucapkan terima kasih kepada semua pihak dan peminat yang sering berdoa agar proses kelahiran bayi sulung mereka berjalan dengan lancar.

Untuk anda yang tertanya sebelum ini, Sari telah selamat melahirkan bayi perempuan  dan sebelum ini turut mempunyai dua orang anak lelaki hasil perkahwinan terdahulu.

“Allahuakbar. Syukur Alhamdulillah ??. Terima kasih atas ucapan serta doa yang tak henti-henti buat kami. Pengalaman yang tak boleh dilupakan. Tq sayang @sariyanti ❤ #BabyGirl #AnakAbah #Abah “

Malah, lebih bermakna, anak pasangan ini tarikh lahir yang sama dengan pelawak yang juga rakan karib Jep, iaitu Rahim. murai.my mendoakan semoga bayi ini akan menceriakan lagi rumahtangga mereka sekeluarga hendaknya.


Zul Ariffin Nafi Zahirah Miliki Kata Laluan Instagram

Awal minggu lalu, hangat diperkatakan mengenai gambar alat sulit lelaki yang dilihat menerusi akaun Instagram Zul Ariffin dan netizen membuat spekulasi dengan mengatakan gambar tersebut adalah ‘anu’ Zul Ariffin.

Menjawab persoalan berkenaan, Zul sudah pun menjawab spekulasi berkenaan dan menafikan gambar lucah tersebut bukanlah miliknya. Malah pelakon itu turut menjelaskan akaun Instagram nya itu telah digodam oleh pihak yang tidak bertanggungjawab yang sengaja ingin memburukkan nama dan reputasinya.

Dalam perkembangan lain, netizen turut membuat spekulasi bahawa akaun Instagram pelakon itu telah digodam oleh bekas kekasihnya, Zahirah Macwilson yang kononnnya masih terasa sakit hati selepas kisah percintaan mereka putus di tengah jalan.

Namun begitu, Zul turut menafikan bahawa perbuatan tersebut adalah angkara Zahirah dan memberitahu hanya tiga individu yang dia percayai sahaja memiliki kata laluannya dan bukannya bekas kekasihnya itu.

“Saya berkongsi kata laluan dengan tidak lebih daripada tiga individu yang saya percayai dan mereka perlu ada kata laluan IG saya untuk membantu jika berlaku perkara tidak diingini. Akaun saya bukan kali pertama digodam tetapi sudah berkali-kali. Tapi dia (Zahirah) tidak ada kata laluan saya”

Jadi tuduhan netizen pada Zahirah selama ini sama sekali tidak benar. Malah Zul juga telah menjawab tuduhan tersebut. Namun hairan juga kami,mengapa Zul tidak membuat laporan polis? Meskipun tidak dapat mencari dalangnya, tetapi sebagai perlindungan rasanya tiada salah.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Sukar Bercakap Dan Makin Lemah’- Fendy Bakry Ditimpa Penyakit Misteri

Ketika drama bersiri, Mr Grey yang ditayangkan di Astro Ria semakin mendapat sambutan, timbul pula satu khabar berita yang tidak diduga mengenai pelakon utama drama ini, Fendy Bakry yang telah ditimpa satu penyakit misteri.

Khabar berita itu telah disahkan sendiri oleh kakak pelakon ini yang mendakwa keadaan Fendy semakin lemah termasuk pergerakannya terbatas manakala pertuturannya juga semakin tidak jelas.

“Maaf… Fendy tidak boleh menjawab panggilan ketika ini kerana dia sukar bercakap. Keadaannya juga lemah selain pergerakannya terbatas sampai hendak pegang telefon pun tidak boleh,”

Terdahulu, Fendy dilaporkan telah mengalami sakit kepala dan badannya juga lemah ketika menjalani penggambaran drama Mr Grey terbitan Global Station.

Melihatkan pada keadaannya itu,Fendy sudah pun mendapatkan rawatan pakar di hospital namun keadaannya masih sama. Dalam pada itu, pelakon yang berusia 30 tahun ini kini berada di kampung halamannya di Perlis untuk mendapatkan rawatan secara perubatan Islam.

“Setakat ini kami (keluarga) sudah membawanya menjalani beberapa pakar rawatan perubatan Islam namun keadaannya masih sama.Insya-Allah kami akan terus berusaha dan saya bagi pihak keluarga juga berterima kasih kepada peminat yang tidak jemu-jemu mendoakan kesihatan Fendy,”

Dalam perkembangan lain, produser Global Station Sdn Bhd yang merupakan penerbit drama bersiri itu, Datin Zaiton Mohamad Jiwa pula terkejut dan memberitahu Fendy pernah dimasukkan ke hospital ketika penggambaran drama itu hampir selesai sekitar tiga minggu lalu.

“Saya sendiri terkejut dengan keadaan kesihatannya yang agak teruk dan kami terpaksa menangguhkan penggambaran selama seminggu kerana Fendy dimasukkan ke hospital.

Namun saya puji dia kerana tetap mengagahkan diri bagi menyelesaikan penggambaran walaupun keadaannya belum benar-benar pulih.m Besar harapan saya agar keadaannya kembali pulih kerana dia mempunyai bakat besar dan boleh pergi jauh sebagai pelakon,”

Sejak kebelakangan ini, ramai selebriti turut menerima nasib yang sama. Adakah ianya kerana perbuatan khianat seseorang ataupun sebaliknya? murai.my mendoakan agar Fendy kembali pulih seperti sediakala.

Sumber MStar Online Gambar Instagram Fendy Bakry


Filem Dukun Raih Lebih RM10 Juta Kutipan Untuk 20 Hari Tayangan

Sebelum filem Avengers Infinity War mencetuskan fenomena, Dukun terlebih dahulu menciptanya apabila baru beberapa hari ditayangkan sudah meraih 4 juta kutipan.

Terkini, tahniah murai.my ucapkan buat seluruh produksi dan pelakon filem ini kerana telah mencapai kutipan lebih daripada RM10 juta selama 20 hari tayangan. Barangkali ini adalah hikmah filem ini digantung tayangan 12 tahun yang lalu.

Diarahkan oleh Dain Said filem ini ternyata punyai kekuatannya tersendiri selain dilakonkan oleh pelakon-pelakon hebat tanah air seperti Datin Seri Umie Aida, Adlin Aman Ramlie, Namron, Faizal Hussein, Bront Palarae, Nadiya Nisaa, Mislina Mustafa, Soffi Jikan, Hasnul Rahmat dan Elyana.

Berita gembira tersebut telah dikongsikan sendiri oleh Umie Aida melalui akaun Instagramnya. Selain mengucapkan rasa syukur di atas kejayaan filem tersebut Umie juga mengucapkan terima kasih atas sokongan penonton di Singapura, Brunei dan juga di tanah air.

“Alhamdulilah. Terima kasih atas sokongan anda semua. Teruskan sokongan anda pada filem-filem Malaysia yang akan keluar di pawagam nanti. Sekali lagi terima kasih Malaysia & Singapore & Brunei,”

Anda sudah menonton Dukun? Apakah ulasan anda mengenai filem ini? Kami sudah menjelaskan ulasan kami pada artikel terdahulu dan percaya ianya antara naskhah terbaik pernah dikeluarkan pada tahun itu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[REVIEW] Avengers: Infinity War Filem Terbaik Marvel!

Satu lagi fenomena dunia tercipta minggu ini apabila filem hebat yang menggabungkan lebih dari 10 adiwira di dalam satu naskhah kini sedang ditayangkan serentak seluruh dunia. Malah di tanah air sendiri, hasil tinjauan murai.my pada hari pertama di seluruh pawagam tanah air kesemuanya ‘sold out’ sehingga ke tengah malam!

Begitu ramai yang menantikan saat filem ini ditayangkan. Sejak ditayangkan, Avengers: Infinity War sudah menempa beberapa sejarah perfileman dunia. Bukan setakat menjadi filem ‘blockbuster’ terbesar, malah menurut sumber antarabangsa, filem ini menjadi ‘the best pre-selling superhero movie of all time’ mengalahkan filem Black Panther sebelum ini.

Meskipun begitu, kutipan ‘advance sales’ filem ini masih tidak dapat mengalahkan dua filem terdahulu iaitu Star Wars: The Force Awakens dan Star Wars: The Last Jedi.

Tetapi tidak mengapa, kami percaya kutipan filem ini sudah pasti akan menduduki tangga teratas dan mungkin disebabkan itulah Marvel mengambil keputusan untuk mempercepatkan tayangan filem ini daripada jangkaan asal pada Mei kerana tayangan filem Star Wars juga dijadualkan pada bulan itu.

murai.my berkesempatan untuk menonton filem terbaru Marvel ini. Nasihat kami jika anda fikir permulaan filem hanyalah seperti permulaan filem-filemn yang lain, dan mungkin juga berhajat untuk ke tandas pada mana-mana pertengahan filem ini mungkin anda perlu berfikir dua kali.

Ini kerana pada permulaan filem sehinggalah pada ‘after-post‘ Avengers: Infinity War segalanya padat dengan aksi.

Filem yang berdurasi hampir 2 jam 30 minit ini juga antara julung kali filem yang memaparkan aksi secara keseluruhan. Berbanding dengan filem-filem yang adiwira keluaran Marvel sebelum ini, murai.my meletakkan Avengers: Infinity War sebagai filem terbaik Marvel sepanjang sejarah keluarannya.

Barang kali mungkin kerana ini adalah kemuncak bagi segala-galanya yang mengumpulkan hampir kesemua adiwira dan beberapa pelakon asalnya seperti Chris Hemsworth dan Chris Evans juga turut meletakkan titik noktah sebagai Avengers: Infinity War filem terakhir mereka dalam francais Marvel.

Spoiler Alert! Ingin tahu bagaimana jalan cerita Avengers: Infinty War? Nah, lupakan sahaja. Bagi menghormati produksi Marvel yang meminta peminat di seluruh dunia untuk kekal ‘diam’ tanpa mendedahkan jalan cerita filem ini, kami juga demikian.

Malah pelakon-pelakonnya juga telah menyimpan rahsia besar ini sehingga ke hari ini dan terdapat juga satu kempen di media sosial #ThanosDemandsYourSilence sebagai permintaan untuk tidak mendedahkannya

Don’t spoil the movie for others the same way you wouldn’t want it spoiled for you. Marvel Studios' @Avengers: #InfinityWar is in theaters TONIGHT. #ThanosDemandsYourSilence pic.twitter.com/zo1PPh0ywx

— Marvel Entertainment (@Marvel) April 26, 2018

Namun begitu, untuk tidak menghampakan anda, kami hanya boleh khabarkan akan ada satu watak utama yang mati seperti mana yang didedahkan pihak Marvel, perubahan fizikal dan kostum beberapa watak adiwira Avengers dan akan ada sambungan perjalanan Avengers. Selebihnya anda perlulah menonton filem ini sendiri di pawagam berhampiran.

Benar, filem Avengers: Infinity War 2 akan ditayangkan pada 9 Mac tahun hadapan dan anda tidak perlu menunggu 5 atau 10 tahun lagi untuk menontonnya. Ini kerana produksi filem ini sudah pun selesai menjalani penggambarannya pada awal Januari tahun ini.

Terkejut? Sebenarnya filem ini telah menjalani penggambaran sejak Ogos 2017 dan dilakukan secara ‘back-to-back’ daripada filem Avengers: Infinity War dan diikuti sambungannya.

Namun begitu, pengarahnya telah meletakkan tajuknya sebagai Avengers: Infinity War Part 2 tetapi ianya telah digugurkan serta meletakkannya sebagai ‘Untitled Avengers’ . Barangkali kita bakal melihat perubahan tajuk pada filem Avengers akan datang. Selamat menonton!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Allah Pun Faham English’- Caprice Komen Akad Nikah Suami Shila Amzah

Baru-baru ini kecoh apabila netizen yang mempersoalkan lafaz akad nikah yang diucapkan oleh suami Shila Amzah dengan menggunakan bahasa asing iaitu Bahasa Inggeris.

Menerusi video dikongsikan oleh Shila di laman Instagramnya, tidaklah rasa aneh jika akad nikah dijalankan dengan menggunakan bahasa asing asalkan ia boleh difahami.

A post shared by Shila Amzah (@shahilaamzah)

Isu ini turut mendapat respon dari pendakwah dan penyanyi rap, Caprice menerusi video dalam Instagram miliknya. Caprice menegur netizen yang mengecam lafaz akad nikah suami Shila, Haris Idraki Elias  dalam Bahasa Inggeris.

A post shared by Caprice (@capriceofficial)

” Tak kisah dalam bahasa apa pun semasa akad nikah dilafazkan. Allah faham. Kenapa perlu buang masa untuk mempersoalkan isu ini?”

Menurut Shila dalam Video Live di media sosial, Haris melafazkan akad nikah dalam Bahasa Inggeris supaya dia boleh memahami tazkirah dan membaca dengan baik takhlik iaitu lafaz yang dibaca oleh suami selepas akad nikah dijalankan.

Itulah orang melayu, kerana terlalu mengagungkan bahasa sendiri sampai tak sedar dah mengetepikan tuntutan agama Islam. Ternyata dalam rukun nikah pun tak cakap akad kena dalam Bahasa Melayu.


Oops! Pakai Baju Sama. Netizen Perli Fasha Sandha Tiru Nora Danish

Pernah tak anda terserempak dengan seseorang yang turut memakai baju sama seperti anda? Apakah perasaan anda ketika itu? Melarikan diri atau hanya berlagak ‘cool’? Bagaimana pula jika peminat menjumpai selebriti yang memakai pakaian yang sama seperti selebriti lain?

Benar, selebriti yang dimaksudkan adalah Fasha Sandha kerana memperlihatkan pakaian yang dipakainya menerusi laman Instagram sama seperti Nora Danish! murai.my difahamkan Fasha telah memakai dress hijau yang bercorak untuk sebuah penggambaran drama terbarunya.

Namun begitu, netizen terlebih dahulu ‘menjalankan’ kerja mereka dengan memerli Fasha pakai dress sama seperti Nora dan tidak kurang juga yang membandingkan kedua-dua selebriti yang pernah bermasam muka suatu ketika dahulu.

Menjawab persoalan netizen di Instagram, Fasha mengaku bahawa pakaian mereka sama dan dia terlebih dahulu memakai baju itu sekitar empat bulan yang lalu. Menafikan dia mempunyai masalah dengan Nora, dia jelas sekali tidak kisah jika pakaian yang dipakai mereka adalah sama dan turut memberitahu kedua-dua mereka sudah melupakan sengketa yang lalu.

Tambah Fasha, dia sempat berpesan kepada netizen untuk ‘unfollow’ akaun Instagram nya sekiranya mereka merasakan rimas atau tidak berpuas hati dengannya. Fuhh padu punya Fasha bagi!


Da’i Wan Dazrin Persoalkan Fathia Latiff Solat Dalam Kereta

Tindakan pelakon Fathia Latiff yang mengerjakan solat di dalam kereta sewaktu sedang dalam perjalanan ke majlis pertunjukan fesyen menjadi kecaman dan kritikan daripada netizen.

Justeru, pendakwah yang terkenal di media sosial, Da’i Wan Dazrin telah tampil memberikan penjelasan mengenai situasi tersebut serta merungkai persoalan yang menjadi kekeliruan dalam kalangan netizen.

Menurut Dazrin, dia mempersoalkan adakah adakah Fathia melakukan solat ini dalam keadaan yang ‘Tamam’ (Sempurna) dan diterima daripada sudut pandang hukum ‘Fekah’?

Tambah Dazrin, dia tak nafikan banyak hadith Nabi yang sahih, yang terhimpun, menceritakan bagaiman Nabi solat diatas tunggangan. Jadi kini, solat dalam kenderaan atau dalam pesawat sifatnya sama seperti yang Nabi lakukan juga, cuma kita dengan tunggangan yang lebih moden.

Menurut Dazrin, pendapat Mazhab Shafie, apabila seseorang menunaikan solat fardu di dalam kapal maka tidak boleh baginya mengerjakan solat dangan duduk selama sanggup berdiri. Begitu juga dalam keadaan di darat.

Dazrin mohon umat Islam ambil pengajaran dari isu sebegini dan menasihati umat Islam supaya prihatin tentang jadual waktu solat & perjalanan.

Katanya lagi, dalam urusan duniawi pun manusia harus ikhtiar terlebih dahulu kemudian baru boleh berserah pada Allah.

Apa-apa pun, kami di murai.my mengucapkan terima kasih atas perkongsian ini. Ya benar Islam itu mudah. Namun kita tak boleh ambil mudah. Sama-sama kita ambil pengajaran.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Apa Kes? Ara Johari Rakam Sedutan Filem Avengers Di Pawagam

Pada artikel kami yang lalu mengenai ulasan filem Avengers: Infinity War ada menyebut pihak Marvel memohon untuk tidak mendedahkan jalan cerita filem itu bagi menghormati peminat yang masih belum berkesempatan menontonnya.

Baru-baru ini pula, jenama panggung wayang terkenal, GSC Cinemas menzahirkan rasa kecewa serta memohon kepada semua penonton untuk merakam atau mengambil gambar mana-mana sedutan filem dalam apa cara sekalipun.

Namun begitu, semalam penyanyi yang juga bekas pelajar Akademi Fantasia 2017 Ara Johari dilihat telah merakam beberapa saat sedutan filem keluaran Marvel itu di Insta-story nya. Malah dia juga seperti sengaja mendedahkan pengakhiran filem itu dengan mentafsirkannya sebagai sedih.

Perbuatannya itu sekali gus telah mencetuskan kemarahan netizen di media sosial dan turut beranggapan bahawa penyanyi yang kini popular dengan lagu Bunga itu sengaja mencetuskan provokasi bagi menaikkan namanya kembali.

Sedar akan kemarahan daripada netizen, Ara mempertahankan tindakannya itu dengan menganggap netizen tiada hak untuk mempertikaikannya kerana itu adalah Instagram peribadinya.

Malah dia juga ‘berpesan’ kepada pengikutnya di Instagram supaya segera menonton filem itu jika mereka tidak mahu melihat ‘spoiler’ kepada filem ini.

Suka untuk murai.my ingatkan adalah menjadi satu kesalahan jika mana-mana individu cuba berbuat demikian dimana-mana pawagam.

Nak tahu mengapa? Perbuatan tersebut boleh mengakibatkan sesuatu negara disenarai hitam oleh mana-mana studio filem. Malah pernah satu ketika dahulu GSC menerima amaran dari studio filem Jepun, di mana studio filem tersebut mahu menghentikan tayangan di Malaysia, kerana ada individu yang merakam video tayangan tersebut dan memuat naiknya ke Facebook.

Jadi pesan kami, tidak kira siapa pun anda perbuatan seperti ini seharusnya dihentikan dan Ara pula mungkin boleh beri contoh yang terbaik pada peminatnya kelak.